title: Víctor Català

text: Víctor Català (oik. Caterina Albert i Paradís, 11. syyskuuta 1869 – 27. tammikuuta 1966) oli katalonialainen kirjailija. Hänen teoksensa "Solitude" vuodelta 1905 kuuluu modernismin tunnetuimpiin esimerkkeihin.


title: Víctor Català

text: Caterina Albert julkaisi kokoelman ‘Jocs Florals’ vuonna 1898. Siihen kuulunut synkkä lapsenmurhaajasta kertova monologi herätti kauhistusta, varsinkin kun lukijoille selvisi, että kirjoittaja oli nainen. Niinpä seuraavasta teoksesta alkaen Albert käytti miehekästä kirjailijanimeään Víctor Català. Monet tuon aikakauden naiskirjailijat valitsivat miehen nimen kirjailijanimekseen, koska kokivat silloin voivansa kirjoittaa vapaammin.


title: Víctor Català

text: Albert oli kotoisin L’Escala-nimisestä kylästä silloisesta Empordàn piirikunnasta Katalonian pohjoisosasta. Isänsä kuoltua hän alkoi toimia kotitilan tilanhoitajana. Hän korosti aina olevansa kirjoittajana amatööri. Hän aloitti kuvataiteen ja kirjoittamisen harrastamisen jo nuorella iällä ja oli aluksi kiinnostunut runoista ja teatterista.


title: Víctor Català

text: Víctor Català oli kirjoittajana itseoppinut, mutta seurasi tarkkaan ajan kirjallisia trendejä. Katalonian kielen oikeinkirjoitusta muutettiin tuohon aikaan, mutta Catalàn kirjoitukset ilmeistyivät vanhan kirjoitustavan mukaisina. Suurin osa hänen tuotannostaan on runoja ja näytelmiä, mutta tärkeimpinä teoksina pidetään proosatekstejä, etenkin romaania "Solitud". Monien tekstien aihepiiri liittyy rikoksiin, kostoon ja väkivaltaan. Myöhemmissä teoksissa teemaksi nousee myös naisen asema.


title: Víctor Català

text: Catalàn kirjailijan uralla oli useita pitkiä taukoja, jopa yli kymmenen vuoden mittaisia, jolloin hän ei julkaissut mitään. Näihin ovat voineet vaikuttaa kiireet maatilan hoidossa, läheisen ystävän kuolema tai mahdollisesti myös nimellä noucentistes tunnetun kirjallisen liikkeen kehittyminen. Català oli tämän liikkeen teorioista eri mieltä.


title: Kylie’s Non-Stop History 50+1

text: Kylie's Non-Stop History 50+1 on australialaisen laulajan, Kylie Minoguen kokoelmalevy, joka julkaistiin 1. heinäkuuta 1993 Japanissa ja lokakuussa 1993 Britanniassa.


title: Hatful of Hollow

text: Hatful of Hollow on brittiläisen The Smiths -yhtyeen kokoelma-albumi vuodelta 1984.


title: Hatful of Hollow

text: Kaikki kappaleet ovat The Smiths -yhtyeen jäsenten Johnny Marrin säveltämiä ja Morrisseyn sanoittamia. Sanat on painettu LP-levyn suojakuoreen.


title: Hatful of Hollow

text: Musiikkikustantaja on Warner Bros. Music Ltd.


title: Hatful of Hollow

text: Osa kappaleista on peräisin BBC Radio 1:n John Peelin ja David Jensenin ohjelmista. Ne on julkaistu sopimuksella BBC Enterprises Ltd:n kanssa.


title: Hatful of Hollow

text: Levy-yhtiön osoite on ollut Rough Trade Records, 61–71 Collier Street, London N1 9BE.


title: Hatful of Hollow

text: LP-levyssä on avautuvat kannet ja sisäkannessa on kuva yhtyeestä. Valokuvaaja on Paul Slattery. Kannen on suunnitellut Morrissey ja layoutin Caryn Gough Ai:ssa.


title: Hatful of Hollow

text: LP-levyjä on tehty UK:ssa. Siellä jakelusta on huolehtinut The Cartel. LP-levyn kannen valmistaja on Garrod & Lofthouse Ltd.


title: Seasons

text: Seasons on vuonna 2012 julkaistu Elonkorjuu-yhtyeen neljän CD:n boksi. Se sisältää lähes kaiken yhtyeen aikaisemmin levyillä julkaiseman materiaalin.


title: Seasons

text: Kokoelmalla on kaksi Elonkorjuun levyttämää studioalbumia vuosilta 1972 ja 1978 sekä suurin osan vuoden 2004 comeback-albumin ja 2010 ilmestyneen livealbumin kappaleista. Boksi sisältää myös ennenjulkaisemattomia konserttitaltiointeja vuosilta 1974, 1979 ja 2011. Muutaman "Scumbag" ja "Scumbag Goes to Theatre" -albumien kappaleen lisäksi kokoelmalta puuttuu vuonna 1971 ilmestyneeltä "Popmestarit" -levyltä löytyvä Elonkorjuun kappale "Where's The Rising Sun?".


title: Seasons

text: Boksin mukana tulevan esittelylehtisen tekstin on kirjoittanut toimittaja Johnny-Kai Forssell, se sisältää myös Jukka Syreniuksen omin sanoin kertoman Elonkorjuun historiikin. Boksi oli alun perin tarkoitus julkaista nimellä "40 Years of Blood, Sweat and Bullshit", mutta nimeksi vaihdettiin lopulta "Seasons".


title: Seasons

text: Ensimmäinen levy sisältää vuonna 1972 julkaistun albumin "Harvest Time", kaksi 1974 Pori Jazz -festivaaleilla tehtyä livetallennetta, "Somebody Loan Me a Dime" ja "Snowstorm", sekä vuonna 1977 Helsingissä Yleisradion Liisankadun studiolla nauhoitetun kappaleen "Rollin' Down the Highway".


title: Seasons

text: Kappaleet:


title: Seasons

text: Toinen levy sisältää yhtyeen vuonna 1978 Harvest-nimisenä julkaiseman albumin "Flying High, Running Fast" sekä kuusi vuonna 1979 Porissa Ruosniemen työväentalolla livenä nauhoitettua kappaletta. Niiden joukossa ovat yhtyeen omien sävellysten lisäksi Stevie Wonderin "Superstition", Chick Corean "Spain" ja Jeff Beckin "Freeway Jam".


title: Seasons

text: Kolmas levy sisältää viisi kappaletta Elonkorjuun vuonna 2004 julkaistulta comeback-albumilta "Scumbag" sekä toiset viisi kappaletta 2010 ilmestyneeltä live-albumilta "Scumbag Goes to Theatre", joka nauhoitettiin joulukuussa 2009 Porin Teatterissa järjestetyssä yhtyeen 40-vuotisjuhlakonsertissa.


title: Seasons

text: Neljäs levy sisältää viisi kappaletta "Scumbag Goes to Theatre" -albumilta, kaksi vuonna 2011 Hämeenlinnan Suisto-klubilla taltioitua kappaletta, ennenjulkaisematon "Let's Enjoy It" ja T-Bone Walkerin sävellys "Stormy Monday", sekä samana vuonna Porin Teatterissa nauhoitetun ennejulkaisemattoman kappaleen "Moving On".


title: Jessica Iskandar

text: Jessica Iskandar (s. 29. tammikuuta 1988 Jakarta, Indonesia) on indonesialainen näyttelijä.


title: Enric Prat de la Riba

text: Enric Prat de la Riba (1870–1917) oli katalonialainen poliitikko ja kirjailija.


title: Enric Prat de la Riba

text: Prat kuului vanhaan maanomistajasukuun. Hän opiskeli oikeustiedettä Barcelonassa ja jo opiskeluaikoinaan vaikutti itsenäisyysliikkeessä, toimimalla Centre Escolar Catalanistan puheenjohtajana ja kirjoittamalla esseen Katalonian kirjallisuudesta yhdessä Muntanyola Peren kanssa.


title: Enric Prat de la Riba

text: Pratin kirjoituksia julkaistiin ensin "Reinaxençassa". Vuonna 1899 hän lähti puolueesta ja perusti oman Le Veu -nimisen lehden, jonka takia hän joutui välillä vankilaankin. Hänen terveytensä horjui ja esti täysipainoisen politiikan tekemisen, mutta hän nousi silti Katalonian politiikan keskeiseksi vaikuttajaksi. Hän oli useiden itsehallintoelinten johdossa ja perustamassa kulttuurilaitoksia 1900-luvun alkuvuosina.


title: Jane Erkko

text: Jane Erkko (o.s. Airola; 9. maaliskuuta 1936 Helsinki – 16. maaliskuuta 2014 Helsinki) oli suomalainen taitoluisteluvaikuttaja ja pitkäaikainen Sanoma Oyj:n hallituksen jäsen. Hän perusti vuonna 2002 miehensä Aatos Erkon kanssa Jane ja Aatos Erkon säätiön. Jane Erkko oli säätiön hallituksen varapuheenjohtaja sen perustamisesta kuolemaansa saakka.


title: Jane Erkko

text: Erkko harrasti koululaisena innokkaasti kaunoluistelua ja seurasi myöhemmin kansainvälisiä luistelukilpailuja televisiosta. 1960-luvun alussa hän kummasteli suomalaisten luistelijoiden heikkoa menestystä siinä määrin, että Aatos Erkko käski vaimonsa ”tehdä asialle jotain”. Helsinkiläisseurat eivät innostuneet tarjotusta avusta, joten Erkot perustivat kaunoluistelujaoksen Helsingin Jalkapalloklubille. Jaos itsenäistyi vuonna 1972 Helsingin Taitoluisteluklubiksi, ja Jane Erkko oli sen puheenjohtaja seuran perustamisesta vuoteen 1985 asti ja vuosina 1987–1990.


title: Jane Erkko

text: Erkon tavoitteena oli saada suomalaisluistelija EM-kisoissa kymmenen parhaan joukkoon. Seuraan palkattiin itävaltalainen valmentaja Rudolf Zettelmann, joka halusi luistelijoiden aloittavan harjoittelun varhain. Alle kymmenvuotiaita lapsia kutsuttiin lehti-ilmoituksella harjoitusten pariin. Ilmoitus sai Helsingin jäähalliin 300 nuorta luistelijaa, muiden muassa Kristiina ”Tintti” Wegeliuksen. Erkon pyrkimyksenä ja saavutuksena oli tuoda alkuvaiheessa luisteluvalmentajia ulkomailta, kouluttaa suomalaisia valmentajia ja viedä suomalaisia lahjakkaita nuoria Yhdysvaltoihin huippuvalmentajien oppilaiksi.


title: Jane Erkko

text: Erkon ansiona pidetään myös menestyneiden luistelijoiden saamista Suomeen näytöksiin. Hän korosti kansainvälisten suhteiden tärkeyttä ja teki suomalaista taitoluistelua ulkomailla tunnetuksi siinä määrin, että Suomessa järjestettiin taitoluistelun EM-kilpailut 1977 ja MM-kilpailut 1983. Erkko teki töitä myös 1993 EM-kilpailujen ja 1999 MM-kilpailujen järjestelytoimikunnissa. Vuonna 1995 ponnistelu taitoluistelun hyväksi tuotti ensimmäiset kansainväliset mitalit pitkästä aikaa, kun jäätanssiparina kilpailleet Susanna Rahkamo ja Petri Kokko saavuttivat EM-kultaa ja MM-hopeaa.


title: Jane Erkko

text: Erkko oli tutustunut Yhdysvalloissa muodostelmaluisteluun ja toi lajin Suomeen 1980-luvulla. Hänen mielestään muodostelmaluistelussa oli potentiaalia: kaikki yksinluistelijat eivät mahdu terävimpään kärkeen, mutta muodostelmaluistelussa luistelija säilyy lajin harrastajana pitkään.


title: Jane Erkko

text: Erkko toimi Suomen Taitoluisteluliiton hallituksen jäsenenä ja varapuheenjohtajana 1968–1990. Tuona aikana luotiin taitoluisteluun kilpailusäännöt ja luotiin pohja nykyiselle tuomarityöskentelylle. Erkko vetäytyi aktiivisesta toiminnasta taitoluistelussa 2000-luvun taitteessa.


title: Jane Erkko

text: Suomen opetus- ja kulttuuriministeriö myönsi Jane Erkolle Pro Urheilu -mitalin vuonna 2013. Hänelle on myönnetty myös Suomen Taitoluisteluliiton kultainen ansiomitali (1980) ja Suomen liikuntakulttuurin ja urheilun kultainen ansioristi (1990). Suomen Leijonan ansioristin Erkko sai 1977.


title: Virkanimike

text: Virkanimike eli virkanimi on tietyn viran nimi, joka yksilöi viran ja voi myös määrittää sen aseman ja arvon.


title: Virkanimike

text: Viran nimi kuvaa tietyn henkilön hoitamaa tehtäväkokonaisuutta. Nimellä voidaan antaa ulkopuolisille tietoa virkamiehen tehtävistä ja viran sijoittumisesta organisaatiossa.


title: Virkanimike

text: Kunkin viran nimi oli aikaisemmin ilmoitettava ennen viran perustamista eduskunnalle, joka päätti perustamiseen myönnettävien määrärahojen myöntämisestä. Sittemmin toimivalta virkojen perustamiseen, lakkauttamiseen ja muuttamiseen on siirtynyt valtion virastoille. Tällöin viran nimellä on merkitystä etenkin virkamiehen ollessa yhteydessä asiakkaisiin ja muihin sidosryhmiin.


title: Virkanimike

text: Valtion virastot ja muut toimintayksiköt päättävät, erittelyvirkoja lukuun ottamatta, käyttämistään virkanimikkeistä. Valtiokonttori ylläpitää ja julkaisee nimikekoodistoa, jossa on rekisteröitynä kaikki valtion virka- ja ammattinimikkeet. Näitä on lähes 4000. Valtiovarainministeriö julkaisi erityisen virkaluettelon vuoteen 1993 saakka.


title: Virkanimike

text: Ministeriöissä yleisimpiä nimikkeitä olivat vuoden 2004 palkkaluokituksessa muun muassa ylitarkastaja, osastosihteeri, neuvotteleva virkamies ja hallitusneuvos.


title: Virkanimike

text: Kunnan viranhaltijalle on annettava virkasuhteeseen ottamisesta kirjallinen viranhoitomääräys, josta ilmenee muiden tietojen ohella hänen virkanimikkeensä. Kuntalain mukaan kunnallisen viran perustamisesta ja lakkauttamisesta päättää valtuusto tai johtosäännössä määrätty kunnan muu toimielin. Kunnan virkanimikkeistä päätetään siis kunnan sisäisesti.


title: Forum (lehti)

text: Forum (tai Affärsmagasinet Forum) on Suomessa ilmestyvä ruotsinkielinen talouslehti. Kerran kuukaudessa ilmestyvä aikakauslehti on liikkeenjohdon ja elinkeinoelämän ainoa ruotsinkielinen lehti Suomessa.


title: Forum (lehti)

text: Forumin levikki on noin 11 000 kappaletta ja lukijamäärä noin 27 000. Lukijoista 81 prosenttia on miehiä ja lukijakunta koostuu pääosin ekonomeista ja insinööreistä.


title: Forum (lehti)

text: Lehteä kustantaa Förlags Ab Forum för ekonomi och teknik, jonka omistajina ovat TFiF (Tekniska Föreningen i Finland rf), DIFF (Driftingenjörsförbundet i Finland rf), Ekonomföreningen Merkur rf, Ekonomföreningen Niord rf, Ekonomiekandidatföreningen rf, Baraviföreningen rf sekä Konstsamfundet, ja lehti tulee jäsenetuna näihin järjestöihin kuuluville. Forumin päätoimittajana toimii Torsten Fagerholm.


title: Mikko Virta (kestävyysjuoksija)

text: Mikko Virta (s. 9. huhtikuuta 1974 Turku) on suomalainen estejuoksija. Hän edusti vuoteen 2002 Maarian Mahtia, vuosina 2003–2015 Turun Weikkoja ja vuodesta 2016 lähtien Turun Tovereita. Hän on vastannut itse omasta valmennuksestaan vuodesta 1997 lähtien. Kalevan kisoista Virta on saavuttanut kaksi pronssia 3 000 metrin estejuoksussa vuosina 1997 ja 2007. Kaikkiaan hän on osallistunut estejuoksuun Kalevan kisoissa 23 kertaa peräkkäin vuosina 1993–2015. Lisäksi hän on saavuttanut puolimaratonin SM-hopeaa vuonna 2001. SM-maratonilla hän on sijoittunut viidenneksi vuosina 2008, 2009, 2011 ja 2013.


title: Tianqi

text: Keisari Tianqi (, 23. joulukuuta 1605 – 30. syyskuuta 1627), alkuperäiseltä nimeltään Zhu Youxiao (, oli Kiinan Ming-dynastian viidestoista keisari, joka hallitsi vuosina 1620–1627. Hän oli keisari Taichangin poika. Hänen aikakausinimensä "Tianqi" merkitsee "taivaallista avausta".


title: Tianqi

text: Zhu Youxiao tuli keisariksi 15-vuotiaana sen jälkeen, kun hänen isänsä, keisari Taichang oli kuollut hallittuaan vain vajaan kuukauden. Hän ei kiinnittänyt kovin suurta huomiota valtiollisiin asioihin, ja häntä syytettiin myös niiden velvollisuuksien laiminlyönnistä, jotka pojalle kuuluivat hänen isäänsä kohtaan, sillä hän ei toiminut isänsä toivomalla tavalla. On mahdollista, että Zhu Youxiao kärsi oppimisvaikeuksista tai muustakin. Hän oli lukutaidoton eikä osoittanut kiinnostusta opintoihinsa.


title: Tianqi

text: Koska hän ei kyennyt lukemaan muistioita eikä ollut kiinnostunut valtiollisista asioista, hovin pääeunukki Wei Zhongxian piti tosiasiallista valtaa hallussaan yhdessä rouva Keshin, Zhu Youxiaon lastenhoitajan kanssa. Zhu Youxiao ilmeisesti käytti suuren osan ajastaan puusepän töihin. Wei käytti tilaisuutta hyväkseen ja ryhtyi nimittämään palatsin tärkeisiin virkoihin henkilöitä, joihin hän luotti. Samaan aikaan rouva Keshi, nuoren keisarin lastenhoitaja, yritti pitää vallan hallussaan poistamalla kaikki muut naiset keisarin haaremista lukitsemalla keisarin jalkavaimot sisään ja jättämällä heidät kuolemaan nälkään.


title: Tianqi

text: Moralistinen kungfutselainen Donglin-liike katsoi keisarikunnan olevan hätätilassa.


title: Tianqi

text: Tianqi kuoli vuonna 1627. Koska hänen kaikki poikansa olivat kuolleet nuorina, häntä seurasi valtaistuimelle hänen nuorempi veljensä Zhu Youjian, josta tuli keisari Chongzhen. Koska myös Tianqin molemmat tyttäret olivat kuolleet, hänellä itsellään ei enää ollut jälkeläisiä.


title: Tianqi

text: Elo-syyskuussa 2009 Kiinan televisiossa näytettiin kaikkiaan 42 tuntia kestänyt televisiosarja, joka esitti näytelmällisesti Wei Zhongxianin ja rouva Ken vallankäyttöä keisari Tianqin aikana. Sitä esitettiin 21 iltana, ja kukin jakso kesti kaksi tuntia. Se osoitti elävästi, kuinka perinnöllinen monarkia voi johtaa järkyttävään vallan väärinkäyttöön. Sarja päättyi torstaina 17. syyskuuta, tasan kaksi viikkoa ennen Kiinan kansantasavallan 60-vuotispäivää.


title: Corin sykli

text: Corin sykli eli maitohappokierto eli glukoosi-laktaattikierto on aineenvaihdunnan kehämäisesti toistuva reaktiosarja, jossa vähän happea saavissa lihassoluissa verestä tullutta glukoosia (verensokeria) hajotetaan pyruvaatiksi. Pyruvaatti muunnetaan maitohappokäymisellä laktaatiksi. Laktaatti kulkee veressä maksaan muunnettavaksi taas glukoosiksi, joka kulkee verensokerina takaisin lihaksiin pilkottavaksi pyruvaatin kautta laktaatiksi. Kierto on nimetty löytäjiensä Carl Ferdinand Corin ja Gerty Corin mukaan.


title: Corin sykli

text: Kun voimakkaasti työskentelevällä lihaksella ei ole käytössään riittävästi happea, tarvittavaa energiaa tuotetaan glykolyysissä glukoosista muodostuneista pyruvaateista anaerobisesti eli hapettomasti maitohappokäymisellä. Tässä laktaattidehydrogenaasi pelkistää syntyneen pyruvaatin laktaatiksi hapettaen samalla NADH:ta NAD:ksi. Hapetus on välttämätöntä glykolyysissä muodostuneen NADH uudelleen muuntamiseksi NAD:ksi, jota tarvitaan glykolyysin toimimiseen. Syntynyt laktaatti siirtyy verenkierron kautta maksaan glukoneogeneesiin.


title: Corin sykli

text: Kierron glykolyysiosuus lihaksessa tuottaa 2 ATP:ta mutta kuluttaa maksan glukoneogeneesissä 6 ATP:ta, joten kierron kokonaiskulutus on yhteensä 4 ATP:ta. Siksi sykliä ei voida ylläpitää loputtomasti ilman sen ulkopuolelta tulevaa energiaa. Kierron merkitys onkin aineenvaihdunnan rasituksen jakaminen lihaksilta maksalle ja verta happamoittavan laktaatin poistaminen verestä maitohappoasidoosin riskin vähentämiseksi.


title: The Sims 3: Supernatural

text: The Sims 3: Supernatural on 6 syyskuuta 2012 julkaistu lisäosa The Sims 3 -peliin. Pelissä pääsee pelaamaan yliluonnollisilla simeillä, jotka ovat noita, ihmissusi, zombi, vampyyri, kummitus, henki (saatavilla vain jos omistaa Superstara-lisäosan) ja keiju. Pelissä tulee mukaan uusi ympäristö Moonligth Falls. Pelissä on mahdollisuus olla ennustaja. Pelin mukana tulee myös paljon uusia vaatteita ja tavaroita. Lisäksi sen mukana tulee uusia luonteenpiirteitä, ruokia ja yksi uusi musiikkilaji.


title: Francesc Xavier Bultó

text: Francesc Xavier Bultó (17. toukokuuta 1912 – 5. elokuuta 1998) oli katalonialainen liikemies, jonka perustamissa yrityksissä tehtiin Montesa- ja Bultaco-merkkisiä moottoripyöriä. Moottoripyöräilyn maailmassa hänet tunnetaan paremmin nimellä Paco Bultó.


title: Francesc Xavier Bultó

text: Bultó syntyi Barcelonassa perheeseen, joka toimi tekstiilialalla. Hän perusti vuonna 1940 isänsä rahoituksen turvin ensimmäisen yrityksensä, jossa valmistettiin paitoja. Vuonna 1944 hän yhdisti voimansa Pere Permanyerin kanssa ja he alkoivat tuottaa Montesa-merkkisiä moottoripyöriä. Permanyer johti yritystä ja Bultólla oli 11% osakekannasta. Montesan pyörät olivat kevyitä kaksitahtimoottorilla toimivia pyöriä, jotka voittivat kilpailuissa raskaammat englantilaiset nelitahtipyörät.


title: Francesc Xavier Bultó

text: Vuonna 1958 Espanjan hallitus kiristi yritysten asemaa, ja Permanayer halusi reagoida tähän lopettamalla kilpapyörien valmistamisen. Bultón mielestä kilpailumenestys oli ensiarvoisen tärkeää yrityksen maineelle, "markkinat seuraavat ruutulippua". Näkemyserot johtivat siihen, että Bultó perusti oman yrityksen, jonka ensimmäinen Bultaco-pyörä tuli myyntiin 1959. Tuotanto jatkui Bultón perheen kotitilalla, ja Paco Bultón lapset koeajoivat jokaisen prototyypin ennen kuin ne tuotiin markkinoille.


title: Francesc Xavier Bultó

text: Vuonna 1987 perhe myi merkin Derbi-Piaggio -ryhmälle.


title: Rain Over Me

text: Rain Over Me on amerikkalaisräppäri Pitbullin kappale hänen kuudennelta, Planet Pit-studioalbumilta. Se sisältää myös puerto ricolais-amerikkalaislaulaja Marc Anthonyn esittämiä vokaaleja. Eurodance-kategorian kappaleen sanoittivat Pitbull, RedOne, Marc Anthony, Bilal "The Chef" Hajji, AJ Janussi sekä Rachid "Rush" Aziz ja sen tuottivat RedOne, David Rush sekä Jimmy Joker. Se julkaistiin albumin promosinglenä 10. kesäkuuta 2011 ja kokonainen julkaisu albumin kolmantena virallisena singlenä tapahtui 19. heinäkuuta 2011. Se pääsi 30. sijalle Yhdysvaltain Billboard Hot 100-listalla. Kappaleesta tuli Pitbullin toinen kärkisijan saavuttanut single "Billboard" Hot Latin Songs-listalla sekä hänen ensimmäinen kärkisijan saavuttanut single Tropical Songs-listalla. Se on samalla Marc Anthonyn kuudes kärkisijan saavuttanut single Hot Latin Songs-listalla ja kahdeskymmenes kärkisijan saavuttanut single Tropical Songs-listalla, joka teki hänestä artistin, jolla on kaikista eniten ensimmäisen sijan saavuttaneita kappaleita Tropical Songs-listalla, päättäen kaksi vuotta jatkuneen tasatilanteen Victor Manuellen kanssa. Kappaleen musiikkivideon ohjasi David Rosseau, joka on ohjannut myös Pitbullin I Know You Want Me (Calle Ocho)-singlen vuonna 2009.


title: Tikkurila-festivaali

text: Tikkurila-festivaali on neljänä vuonna järjestetty musiikkifestivaali. Festivaali järjestettiin ensi kertaa elokuun ensimmäisenä viikonloppuna 1.–3.8.2014. Festivaaliviikonloppuina Tikkurilassa esiintyvät useat kotimaiset huiput. Vuonna 2014 lavalla esiintyi nelisenkymmentä kotimaista artistia.


title: Tikkurila-festivaali

text: Tikkurila-festivaali pyrki heti ensimmäisestä vuodesta lähtien olemaan Suomen suurin ja merkittävin puhtaasti kotimaiseen musiikkiin keskittyvä musiikkitapahtuma.


title: Tikkurila-festivaali

text: Festivaalialueena toimii Hiekkaharjun Urheilupuisto. Helsingistä pääsee tapahtumapaikalle alle puolessa tunnissa. Tikkurilan keskustasta ja Tikkurilan juna-asemalta on reilun kymmenen minuutin kävelymatka ja Hiekkaharjun asemalta noin 3–4 minuuttia.


title: Tikkurila-festivaali

text: Tikkurila-festivaali 2015 järjestettiin Hiekkaharjun Urheilupuistossa 24.–25.7.2015 kaksipäiväisenä. Artisteja olivat mm. Arttu Wiskari, Maija Vilkkumaa sekä Paula Koivuniemi.


title: Tikkurila-festivaali

text: Vuonna 2016 edellisen vuoden tapaan festivaali järjestettiin Hiekkaharjun urheilupuistossa kaksipäiväisenä. Festivaaleilla esiintyivät mm. Michael Monroe, Popeda, JVG, CMX, J. Karjalainen, Anna Abreu sekä Yö.


title: Tikkurila-festivaali

text: Vuonna 2017 festivaali järjestettiin kahden edellisen vuoden tapaan kaksipäiväisenä ja Hiekkaharjun urheilupuistossa. Festivaalilla esiinnyttiin kahdella lavalla jotka olivat Radio Suomipop -lava ja Vantaan Energia -lava. Festivaalissa esiintyivät Jukka Poika, Ellinoora, Teflon Brothers, Sanni, Kaija Koo, Mikael Gabriel, Haloo Helsinki!, Profeetat, Pete Parkkonen, Roope Salminen & Koirat, Irina, JVG, Vesala, Happoradio, Antti Tuisku ja Apulanta.


title: Tikkurila-festivaali

text: Vuonna 2018 festivaali tullaan järjestetään useiden edellisten vuosien tapaan Hiekkaharjun urheilupuistossa kaksipäiväisenä. Festivaalissa tulevat esiintymään mm. Apulanta, Elastinen, Evelina, Jenni Vartiainen, Juha Tapio, JVG, Kaija Koo, Lauri Tähkä, Olavi Uusivirta, Pariisin Kevät, Roope Salminen & Koirat sekä Teflon Brothers.


title: Tikkurila-festivaali

text: Tikkurila-festivaalissa panostetaan tapahtuman kokonaisuuteen. Festivaalin järjestää Fast Fest Oy. Yhteistyössä toimii mm. Vantaan kaupunki. Tapahtuman promoottori on Jan Grehn.


title: Bon, Bon

text: Bon, Bon on amerikkalaisräppäri Pitbullin kappale hänen viidenneltä, Armando-studioalbumilta. Se julkaistiin albumin kolmantena virallisena singlenä 25. lokakuuta 2010. Single pääsi 61. sijalle Billboard Hot 100-listalla sekä "Billboard Top Latin Songs"-listan 3. sijalla. Se sisältää samanlaisuuksia Yolanda Be Coolin sekä DCUP:n kappaleesta "We No Speak Americano". Myöhemmin saatiin kuitenkin selville että tämä versio "We No Speak Americanosta" oli uudelleentehty versio, jonka teki Almeren "DJ Alvaro".


title: Bon, Bon

text: CD & Digitaalinen lataus


title: Naisten Korisliiga-kausi 2013–2014

text: Naisten Korisliiga-kausi 2013–2014 oli ensimmäinen kausi, kun koripallon naisten Suomen mestaruudesta pelatiin Naisten Korisliiga -nimellä. Sarjan nimenä oli 1940-luvulta asti ollut koripallon naisten SM-sarja. Catz Lappeenranta voitti kaudella kolmannen peräkkäisen Suomen mestaruuden, voittaen kaikki runkosarjan ottelunsa ja häviten pudotuspeleissäkin ainoastaan yhden ottelun. Mestaruus oli seuran historian neljäs.


title: Naisten Korisliiga-kausi 2013–2014

text: Ensimmäinen naisten liigakausi pelatiin yhdeksällä joukkueella. Edeltäneen kauden naisten I-divisioonan voittaja Helmi Capitals ei ottanut liigapaikkaa vastaan. Naisten SM-sarjasta edellisellä kaudella pudonnut BC Nokia otti ensin Capitalsilta vapautuneen sarjapaikan vastaan, mutta luopui pelaajapulaan vedoten sarjapaikasta syyskuussa. Paikkaa tarjottiin myös I-divisioonan finaaleissa pelanneille Vantaan Puhuttarille sekä toiselle SM-sarjasta pudonneelle seuralle Hyvinkään Pontevalle, mutta seurat kieltäytyivät liigapaikasta.


title: Naisten Korisliiga-kausi 2013–2014

text: Runkosarja pelattiin yhdeksän joukkueen kolminkertaisena sarjana. Runkosarjan kahdeksan parasta selvisivät pudotuspeleihin, ainoastaan runkosarjan viimeiseksi jäänyt Turun Riento jäi pudotuspelien ulkopuolelle. Puolivälierien ottelupareissa kohtasivat Catz Lappeenranta ja Forssan Alku, Peli-Karhut ja Tapiolan Honka, Torpan Pojat ja Keravan Energia Team sekä Hongikon Nuorisoseuran Urheilijat ja Äänekosken Huima. Kaikki pudotuspelit pronssiottelua lukuun ottamatta pelatiin paras viidestä -järjestelmällä siten, että runkosarjassa paremmin sijoittuneella joukkueella oli sarjassa kotietu. Pronssimitalit ratkotiin pelaamalla yksi ottelu. Catz kaatoi finaalisarjassa Peli-Karhut voitoin 3–1.


title: Naisten Korisliiga-kausi 2013–2014

text: Liigasta ei pudonnut eikä paikastaan joutunut karsimaan kauden päätteeksi yhtään joukkuetta. Liiga laajennetiin seuraavalle kaudelle kymmenen joukkueen laajuiseksi. I-divisioonan pudotuspelien voittaja Vimpelin Veto nousi suoraan Korisliigaan. Runkosarjassa neljänneksi sijoittunut HoNsU Jyväskylä, sekä kuudenneksi sijoittunut Keravan Energia Team luopuivat kauden jälkeen sarjapaikoistaan. HoNsU anoi paikkaa I-divisioonasta vedoten avainpelaajien lähtöön seurasta. Kerava ilmoitti luopumisen syyksi resurssipulan ja siirtyi pelaamaan alueellista II-divisioonaa. I-divisioonan finaalit Vimpelin Vedolle hävinnyt Hyvinkään Ponteva sekä välierävaiheessa Pontevaa vastaan pudonnut Tampereen Pyrintö nousivat seuraavaksi kaudeksi jyväskyläläisten ja keravalaisten tilalle liigaan.


title: Substraattikierto

text: Substraattikierto eli futiili sykli on aineenvaihdunnassa esiintyvä kahden vastakkaissuuntaisen ja yhtäaikaisen metaboliareitin muodostoma kierto, jonka ainoa kokonaisvaikutus on kierron energiankulutuksesta syntynyt lämpö. Tällaisessa aineenvaihduntareitissä systeemi oskilloi kahden tilan välissä ja on hyvin herkkä pienellekin säätelylle. Vaikka energiataloudellisesti substraattikierto on tehoton järjestely soluille, se mahdollistaa reitin tarkan hienosäädön ja nopeat muutokset reaktion tasapainotilaan. Joissakin tapauksissa kuten ruskeassa rasvakudoksessa syntyvää hukkalämpöä käytetään hyväksi homeostaasin ylläpitämiseen.


title: Substraattikierto

text: Oheisessa substraattikierron esimerkki glykolyysin ja glukoneogeneesin osareaktioiden välisestä syklistä:


title: Substraattikierto

text: Kokonaisreaktiossa ei synny uusia tuotteita, vaan ainoastaan ATP hydrolysoituu. Reaktiossa kuluu energiaa, joka vapautuu lämpönä.


title: I Hope

text: ”I Hope” on englantilaisen laulaja-lauluntekijä Rebecca Fergusonin kappale, joka julkaistiin 1. joulukuuta 2013 hänen toisen studioalbuminsa, "Freedomin", ensimmäisenä singlenä. Kappaleen musiikkivideo julkaistiin 21. lokakuuta 2013. Videolla Ferguson laulaa kappaletta huoneistossa katsoen ikkunasta ylös öistä maisemaa. Videolla näytetään myös kohtauksia erilaisista parisuhteista. Kappale kuultiin televisiossa ensimmäistä kertaa sen julkaisupäivänä "The X Factor" -ohjelmassa.


title: I Hope

text: ”I Hope” on keskitempoinen, pianojohtoinen soul-pop-balladi. Ferguson on kertonut kappaleen kertovan hänen omasta elämästään: ”Minulla oli rankkaa ja sain paljon vihoja niskaani. Se alkoi muuttaa minua ihmisenä, minusta alkoi tulla inhottava. --- Tajusin, että minun täytyy antaa anteeksi niille ihmisille ja antaa asian olla.”


title: I Hope

text: ”I Hope” sai musiikkikriitikoilta myönteistä palautetta. Female First antoi singlelle neljä tähteä viidestä kuvaillen sitä iskeväksi kappaleeksi. Myös Digital Spy antoi sille neljä tähteä: ”Musikaalisesti Ferguson jatkaa pehmeää soul-linjaansa, mutta sanoista huomaa hänellä olevan enemmän tulta sielussaan.” The Telegraph kirjoitti singlen olevan loistava, kehuen Fergusonin laulusuoritusta. Musiikkisivusto Muumusekin kehui Fergusonin laulua, ja kirjoitti: ”Tämä laulu ansaitsee olla hitti. Tervetuloa takaisin, Rebecca.”


title: Humalniemen kalliomaalaus

text: Humalniemen kalliomaalaus sijaitsee Iso-Vihtarin Humalniemessä Heinävedellä Etelä-Savossa. Kyseessä on erikoinen kalliomaalaus, jonka ainoa tunnistettava kuvio esittää tasasivuista kolmiota. Kalliomaalauksen ilmoitti Sulo Strömberg vuonna 1998. Maalaukselle ei ole tehty ajoitusta.


title: Humalniemen kalliomaalaus

text: Maalauskallio sijaitsee Iso-Vihtarin etelärannalla olevassa Humalniemessä, joka sijaitsee Luuvelahteen johtavan salmen eteläpuolella. Keskellä niemeä noin 100 metrin päässä rannasta sijaitsee pieni jääkaudella sileäksi hioutunut etelään aukeava kallioseinämä, jossa maalaus on. Sen vieritse kulkee metsäautotie.


title: Humalniemen kalliomaalaus

text: Noin metrin korkeudelle maanpinnasta on maalattu suuri kärjellään seisova tasasivuinen kolmio, jonka sivujen mitat ovat 70, 71 ja 74 senttimetriä. Kolmion ylänurkat on maalattu hieman pyöristyneinä ja alhaalla sivut leikkaavat toisensa ristiin aivan kalliohalkeaman yläpuolella. Punaväriä esiintyy myös kolmion ja halkeaman alapuolella.


title: Humalniemen kalliomaalaus

text: On esitetty epäilys, onko kyseessä ollenkaan aito kalliomaalaus, sillä aihe on suomalaiseen kalliokuvastossa epätavallinen. Jäkäläkasvuston määrästä on päätelty, ettei kuvio ole kuitenkaan kovin nuori.


title: Sonic Boom (televisiosarja)

text: Sonic Boom, tunnetaan myös Japanissa nimellä , on vuoden 2014 lopulla alkanut amerikkalais-ranskalainen televisiosarja, joka perustuu Segan "Sonic the Hedgehog" pelihahmoon. Sarja on Sonicin ensimmäinen tietokoneella luotu CGI sarja (samalla se on myös ensimmäinen Sonic- televisiosarja sitten "Sonic X":än). Sarja on lukumäärältään viides Sonic- televisiosarja ja myös järjestykseltään toinen Ranskassa osittain tuotettu sarja (ensimmäinen oli Sonic Underground). Sonic Boom -sarjaa tullaan näkemään USA:ssa Cartoon Networkilla, kun taas Ranskassa sarjaa esitetään Canal J ja Gulli kanavilla, jonka jälkeen sarjan pitäisi myös näkyä kansainvälisissä televisioverkoissa. Sarjan rinnalle on myös tehty kaksi videopeliä jotka toimivat esiosana koko sarjalle. Pelit ovat kolmannet ja viimeiset yksinoikeus- pelit Nintendon laitteille Nintendon ja SEGA:n tekemässä sopimuksessa.


title: Sonic Boom (televisiosarja)

text: Sarja paljastettiin SEGA:n virallisessa blogissa lokakuussa 2013 kuvalla, jossa näkyivät päähahmojen varjot. Kuvassa näkyneet hahmojen siluetit olivat tietenkin Sonic, Tails, Knuckles ja Amy. Sarjan ensimmäinen tuotantokausi koostuu 52 yksitoista minuuttisista jaksoista ja sarjan ikäryhmä on suunnattu 6-11 vuoden ikäisille. Mukana on uusi hahmo Sticks the Jungle Badger.


title: Sonic Boom (televisiosarja)

text: Sarjan kakkoskausi on juuri nyt tuotannossa.


title: Kostonjärvi

text: Kostonjärvi on keskikokoinen järvi Iijoen päävesistössä. Se sijaitsee Taivalkoskella Pohjois-Pohjanmaan maakunnassa, Taivalkosken–Kuusamon tien (valtatie 20) läheisyydessä. Se on päävesistön suurin järvi.


title: Kostonjärvi

text: Järvi on säännöstelty yhdessä Kynsijärven, Kostonjärven, Tervajärven ja Unilammen kanssa, jotka kuuluvat yhdessä saman säännöstelyluvan alle. Alun perin säännöstelylupa oli myönnetty Suomen valtiolle, mutta vuonna 1995 maa- ja metsätalousministeriö siirsi säännöstelyluvan Iijoen Voima Oy:lle. Säännöstelyn on toteuttanut Pohjolan Voima Oy ja sillä tasataan osaltaan Iijoen virtaaman vuosivaihteluita joessa olevien viiden voimalaitoksen sähköntuotantoa ajatellen. Nämä voimalaitokset ovat yläjuoksulta alajuoksulle päin lueteltuina Haapakosken-, Pahkakosken-, Kierikin-, Maalismaan- ja Raasakan voimalaitos. Kostonjärvi on voimakkaasti säännöstelty, ja vedenkorkeuden sallittu vaihtelu on 5 metriä.


title: Kostonjärvi

text: Ennen voimalaitossäännöstelyä vedenpintaa säädeltiin tukinuittoa silmällä pitäen padolla, joka oli rakennettu Kostonjärvelle 1940-luvulla. Kun uutta säännöstelypatoa alettiin rakentamaan heinäkuussa 1964, perattiin Kostonjoen niskaa, poistettiin uittopato ja laajennettiin padon perusteita. pato valmistui saman vuoden marraskuussa.


title: Kostonjärvi

text: Kostonjärven säännöstelyväli on noin 5 metriä ja säännöstely on vaikuttanut Kostonjärven ylä- ja alivedenkorkeuksiin. Vedenpinnan laskiessa talvella keskivedenkorkeudestaan jää paljon ranta-alueita jää kuiville. Kuivuvan alueen pinta-ala on noin 800 hehtaaria.


title: Song

text: Song voi tarkoittaa seuraavia:


title: Pikrotoksiini

text: Pikrotoksiini on itäaasialaisen intiankilpipuun eli intiananamirta ("Anamirta cocculus") -nimisen kasvin siemenissä esiintyvä myrkyllinen kahden seskviterpeenin seos. Pikrotoksiinia voidaan käyttää vastamyrkkynä barbituraattien yliannostuksen aiheuttaman myrkytyksen hoidossa.


title: Pikrotoksiini

text: Pikrotoksiini on kahden terpeenin, pikrotoksiniinin (CHO) ja pikrotiinin (CHO) seos. Molemmat näistä ovat optisesti aktiivisia yhdisteitä. Molemmille yhdisteille on kehitetty asymmetrinen synteesi lähtien karvonista. Pikrotoksiini on myrkyllistä ja pienetkin pitoisuudet voivat aiheuttaa epilepsian kaltaisia kohtauksia ja myoosia. Pikrotoksiini on gamma-aminovoihappo-reseptoreiden Cl-kanavien salpaaja ja ainoastaan pikrotoksiniinilla on tämä vaikutus. Tämän seurauksena reseptorin toiminta ja hyperpolarisaatio estyy. Pikrotoksiinilla on stimulanttivaikutus, minkä vuoksi sitä käytetään vastamyrkkynä barbituraattimyrkytyksissä.


title: Haminan Teinisirkus

text: Haminan teinisirkus on Haminassa toimiva Suomen ensimmäinen sirkuskoulu. Sirkuksen perusti 1973 Claes "Roitsi" Cedercreutz. Sirkus on toiminut koko toimintansa ajan tilapäistiloissa. Sen nykyinen paikka on vaihteleva, koska Teinisirkukselle ei löydy sopivia tiloja.


title: Elsa Heiskanen

text: Elsa Johanna Heiskanen (s. 9. maaliskuuta 1906 Leppävirta) on suomalainen seurakuntasisar ja kirjailija.


title: Elsa Heiskanen

text: Elsa Heiskasen vanhemmat olivat maanviljelijä Otto Herman Heiskanen ja Eeva-Liisa Hyvärinen. Hän valmistui sairaanhoitajaksi 1932 Helsingin diakonissaopistosta.


title: Lauri Keränen

text: Lauri Aatto Keränen (5. elokuuta 1906 Tervola – 19. kesäkuuta 1977 Kemi) oli suomalainen runoilija ja toimittaja.


title: Lauri Keränen

text: Keränen toimitti Kemin kotiseutu- ja museoyhdistyksen julkaisemaa "Jatuli"-nimistä julkaisua 1950- ja 1960-luvulla.


title: Voittamaton gladiaattori

text: Voittamaton gladiaattori (, ) on vuonna 1961 valmistunut italialais-espanjalainen seikkailuelokuva. Tyylilajiltaan peplumia edustavan elokuvan ohjaajaksi on merkitty Antonio Momplet, mutta todellisuudessa sen on ohjannut Alberto De Martino. Pääosaa esittää yhdysvaltalainen Richard Harrison. Tyyliltään johdonmukaisen "Voittamattoman gladiaattorin" onnistuminen laitetaan tuottaja Italo Zingarellin ansioksi. Elokuva lisäksi menestyi huomattavan hyvin teattereissa.


title: Voittamaton gladiaattori

text: Kaksitoistavuotiaan kuningas Dariuksen sijaishallitsija, tyrannimainen Rabirius johtaa Rooman valtakuntaan kuuluvaa Acastusta. Gladiaattori Rezius pelastaa Rabiriuksen hengen ja saa tehtäväkseen johtaa sotaretkeä, jonka tarkoituksena on hävittää vuoriston rosvojoukot. Tehtävää suorittaessaan Rezius havaitsee, että rosvot ovat todellisuudessa Dariuksen sisaren Siran johtamia kapinallisia. Reziuksen gladiaattoriystävät nostavat kansan kapinaan, Darius nousee valtaistuimelle ja Sira ja Rezius saavat toisensa.


title: Voittamaton gladiaattori

text: "Voittamaton gladiaattori" on kuvattu Techniscope-laajakangastekniikalla Technicolor-väreissä Incir De Paolisin studiolla Roomassa ja Sevilla Filmin studiolla Madridissa. Ulkokuvissa näkyvät La Pedrizan ja Manzanares el Realin maisemat.


title: Voittamaton gladiaattori

text: Elokuvan ohjaus on verotussyistä merkitty espanjalaisen Antonio Mompletin nimiin, mutta todellisuudessa se on Alberto De Martinon ensimmäinen itsenäinen ohjaustyö. Se on myös pääosaa esittävän Richard Harrisonin ensimmäinen italialainen elokuva. Harrisonille oli alun perin tarjottu roolia American International Picturesin "Goliath and the Dragonissa", kun taas "Voittamattoman gladiaattorin" pääosaan oli ajateltu Mark Forestia.


title: Voittamaton gladiaattori

text: Juoneltaan varsin tavanomaisen peplum-seikkailun ansioita ovat sen vahva tunnelataus, terävä dialogi ja hyvät näyttelijäsuoritukset. Richard Harrison on voimakkaan fyysisen, mutta samalla vilpittömän ja herkän sankarin arkkityyppi, ja "Voittamatonta gladiaattoria" on pidetty hänen parhaana peplum-elokuvanaan. Muista näyttelijöistä erottuu erityisesti tyylilajin vakiokasvo Livio Lorenzon. Leo Anchóriz on vakuuttava roisto ja Luisella Boni alias Brigitte Corey hohtaa eteerisen valkeana päivittyneiden miesten joukossa. Tyyliltään johdonmukaisen elokuvan onnistumisesta vastasi ensi sijassa tuottaja Italo Zingarelli, joka Harrisonin mukaan ”istui kuin kanaemo sen päällä”. Sen visuaalisia kohokohtia ovat hyvin toteutetut taistelukohtaukset sekä varsinkin aseistettujen kääpiöiden ahdistama gladiaattori, joka antaa havainnollisen kuvan muinaisen Rooman perverssistä viihteestä.


title: Voittamaton gladiaattori

text: "Voittamaton gladiaattori" oli huomattava kaupallinen menestys ja tuotti Italiassa yhteensä 484 miljoonan liiran pääsylipputulot. Ranskassa sen näki lähes 900 000 katsojaa.


title: Voittamaton gladiaattori

text: Elokuvasta ei ole saatavilla kunnollista DVD-julkaisua. Englanninkielinen tv-versio on Yhdysvalloissa osa public domainia.


title: Dark Legacy

text: Dark Legacy on suomalaisen metalliyhtye Domination Blackin toinen studioalbumi, joka julkaistiin vuonna 2006 levymerkillä Poison Arrow Records.


title: Louisiadenpunamesikko

text: Louisiadenpunamesikko ("Myzomela albigula") on mesikoiden heimoon kuuluva varpuslintu.


title: Louisiadenpunamesikko

text: Louisiadenpunamesikkoa tavataan Louisiadesaarilla. Lajin asuttamilla saarilla ei ole käynyt ornitologeja viime aikoina, eikä lajin populaatiosta, elinympäristöstä ja uhista ole tietoja. Lintu on luokiteltu puutteellisesti tunnetuksi.


title: Eva & Manu (albumi)

text: Eva & Manu on samannimisen ranskalais-suomalaisen pop-folkduon esikoisalbumi, joka julkaistiin 17. elokuuta 2012. Keväällä 2013 albumi julkaistiin myös muualla Euroopassa. Esikoisalbumi toi duolle "Vuoden tulokas" -ehdokkuuden alkuvuodesta 2013 järjestetyssä Emma-gaalassa. Albumi nousi ensimmäisellä listaviikollaan Suomen virallisen albumilistan kahdeksanneksi


title: Eva & Manu (albumi)

text: Vuonna 2010 duon jäsenet Eva Louhivuori ja Manu Leudic muuttivat Lontooseen, jossa he saivat idean lähteä kiertämään Eurooppaa ja tehdä matkan aikana kappaleita. Pari lähti liikkeelle Etelä-Ranskasta ja he kiersivät noin puolen vuoden ajan Ranskaa, Espanjaa ja Italiaa. He julkaisivat joka viikko yhden uuden kappaleen ja sen musiikkivideon blogissaan "Travel in Music". Matkan päätyttyä Eva ja Manu asettuivat Suomeen ja he alkoivat äänittää tekemiään kappaleita studiossa.


title: Eva & Manu (albumi)

text: Albumin ensimmäisenä singlenä julkaistiin kappale "Feet In a Water". Albumilta julkaistiin singlenä myös kappale "All I Can See".


title: Sebalter

text: Sebastiano Paù-Lessi, taiteilijanimeltään Sebalter, on sveitsiläinen laulaja, joka edusti Sveitsiä vuoden 2014 Euroviisuissa Kööpenhaminassa kappaleella ”Hunter of Stars”. Hän sijoittui kilpailun finaalissa 13:nneksi.


title: Toini Kaukonen

text: Toini Iines Kaukonen, o. s. "Talas" (s. 5. heinäkuuta 1906 Kuopio) on suomalainen kääntäjä.


title: Bismarckinpunamesikko

text: Bismarckinpunamesikko ("Myzomela cineracea") on mesikoiden heimoon kuuluva varpuslintu.


title: Ukonvuoren kalliomaalaus

text: Ukonvuoren kalliomaalaus sijaitsee Koloveden kansallispuistossa Enonkoskella Etelä-Savossa. Kalliomaalauksesta ilmoitti Matti Siivonen kahteen otteeseen ja viimeksi vuonna 1992.


title: Ukonvuoren kalliomaalaus

text: Kalliomaalaus sijaitsee keskellä Koloveden kansallispuistoa noin 21 kilometriä Enonkoskelta luoteeseen, Vaajasalossa (saari) olevassa Ukonniemessä. Veteen päättyvän ja lounaaseen aukeavan kallioisen vuoren jyrkänne on lohjennut puoliluolaksi, jonka onkalossa maalaus sijaitsee. Hankalan louhikon yläosaan on rakennettu telineiden varaan laituri, jonne pääsee veneltä portaita pitkin. Maalauksia voi tarkastella laiturilta.


title: Ukonvuoren kalliomaalaus

text: Osa maalauksen kalliosta lohjennut pois ja lisävaurioita on voinut aiheutua aiemmin paikalla harjoitetusta kvartsin louhinnasta. Vuoren nimessä oleva Ukko viittaa mahdollisesti pakanuuden ajan ukonpalvontaan.


title: Ukonvuoren kalliomaalaus

text: Ainoa selvä kuvio esittää 50 senttimetriä korkeaa ihmishahmoa. Koukkupolvinen ja kätensä ylös kohottanut ihminen on maalattu luolan perällä olevaan ulokkeen kärkeen noin 1,3 metriä luolan maapohjasta. Pitkään vartaloon on maalattu pyöreä pää, lyhyet raajat ja oikea käsi on osittain koholla. Vasen käsi ei enää erotu, mutta sen yli pyyhkäiseen sadeveden valumajälki. Jalat on maalattu koukkupolvisesti.


title: Ukonvuoren kalliomaalaus

text: Maalauskentässä on punaväriläiskiä, joista ei erotu kuvioita. Yksi läiskistä voisi esittää 12 senttimetriä leveää rengasta.


title: Ukonvuoren kalliomaalaus

text: Vertaamalla maalausta Heinävedellä olevaan Vierunvuoren kalliomaalausta, on ne todettu tyyliltään samanaikaisiksi. Vierunvuoren kuviot on ajoitettu kivkaudelle kampakeraamiseen aikaan.


title: Ukonvuoren kalliomaalaus

text: Maalauksen löytäjä Matti Siivonen kertoi arkeologeille löytäneensä saviastianpaloja läheisen Sihvonniemen rannalta 1960-luvulla. Saviastian palaset löytyivät vesijättömaalta ja ne olivat löytäjän mukaan kampakeramiikkaa. Palaset ovat sittemmin hävinneet.


title: Birgit Lunelund

text: Birgit Elisabeth Lunelund-Grönroos (27. marraskuuta 1906 Helsinki – 2. helmikuuta 1972 Helsinki) oli suomalainen ruotsin kielellä kirjoittanut lastenkirjailija.


title: Birgit Lunelund

text: Birgit Lunelundin vanhemmat olivat professori Harald Vilhelm Lunelund ja Dagny Elisabeth Dorothea Berg. Hän pääsi ylioppilaaksi 1924 ja valmistui filosofian maisteriksi 1932.


title: Birgit Lunelund

text:
Nimellä "Birgit Lunelund":
Nimellä "Birgit Lunelund-Grönroos":


Moottoripyöräilyn Grand Prix -kausi 1951 oli historian kolmas ratamoottoripyöräilyn MM-kausi. Siihen sisältyi kahdeksan osakilpailua ja viisi eri luokkaa 500cc, 350cc, 250cc, 125cc ja Sivuvaunullisten 500cc.


Moottoripyöräilyn Grand Prix -kausi 1952 oli historian neljäs ratamoottoripyöräilyn MM-kausi. Siihen sisältyi kahdeksan osakilpailua ja viisi eri luokkaa 500cc, 350cc, 250cc, 125cc ja Sivuvaunullisten 500cc.


Moottoripyöräilyn Grand Prix -kausi 1977 oli historian 29. ratamoottoripyöräilyn MM-sarjan kausi. Se sisälsi 13 osakilpailua ja viisi luokkaa (500cc, 350cc, 250cc, 125cc ja 50cc).


title: Mäyrämäki (Jyväskylä)

text: Mäyrämäki on Jyväskylän Keltinmäen kaupunginosaan kuuluva asuinalue, tosin epävirallisesti Keltinmäellä usein tarkoitetaan pelkkää Keltinkeskuksen aluetta eikä Keltinmäen muita asuinalueita Mäyrämäkeä ja Mustalampea. Mäyrämäen suurin katu on Mäyrämäentie, josta haarautuvat lähes kaikki alueen pienemmät kadut. Mäyrämäentietä lukuun ottamatta kaikki Mäyrämäen kadut on nimetty sienten mukaan.


title: Mäyrämäki (Jyväskylä)

text: Palveluja Mäyrämäessä ovat k-market ja parturi-kampaamo. Alueelle kulkee Jyväskylän liikenteen bussi 27. Mäyrämäessä ja Mustalammella toimii Mäyrämäen ja Mustalammen asukasyhdistys, joka Myllyjärven ja Keltinmäen asukasyhdistysten kanssa julkaisee ilmaisjakelulehteä Kukkulan kaiku.


title: Sulo Ovaska

text: Sulo Johannes Ovaska (s. 20. tammikuuta 1906 Kirvu) on suomalainen näytelmäkirjailija.


title: Light On

text: Light On on englantilaisen laulaja-lauluntekijä Rebecca Ferguson kappale, joka julkaistiin singlenä Saksassa, Itävallassa ja Sveitsissä 28. joulukuuta 2013. Tyyliltään kappale on pianojohtoinen soul-pop-balladi. Sen sanoitti ja sävelsi Alexander Geringas ja Nikki Leonti, sekä tuotti Geringas.


title: Light On

text: Single julkaistiin saksalaisen televisiokanavan RTL:n 30-vuotispäivän kunniaksi. Sen B-puolena on Freedomin deluxe-versiollakin esiintyvä "Rollin'". "Light On" menestyi parhaiten Saksan singlelistalla, missä se ylsi sijalle 40.


title: Zoran Lilić

text: Zoran Lilić ( s. 27. elokuuta 1953, Brza Palanka, Serbia, Jugoslavia) on serbialainen poliitikko. Hän toimi Serbian parlamentin puhemiehenä vuonna 1993 ja Jugoslavian liittotasavallan presidenttinä vuosina 1993-1997. Hän on äitinsä puolelta etninen romanialainen.


title: Zoran Lilić

text: Lilić kävi peruskoulunsa kotikylässään ja opiskeli sen jälkeen Belgradin yliopiston teknillisessä tiedekunnassa. Valmistumisensa jälkeen hän työskenteli Rakovican kumitehtaassa. 12 vuoden työskentelyn jälkeen hänet ylennettiin tehtaan pääjohtajaksi.


title: Zoran Lilić

text: Serbian parlamentissa hän edusti Serbian Sosialistipuoluetta (SPS) ja toimi myös parlamentin puhemiehenä. Hänet nimitettiin myös Jugoslavian liittotasavallan presidentiksi kun viran edellinen haltija Dobrica Ćosić joutui eroamaan. Muodollisesta asemastaan huolimatta hänen katsottiin yleisesti olevan Serbian presidentti Slobodan Milosevicin marionetti.


title: Zoran Lilić

text: 1997 Slobodan Milosevicin tultua liittotasavallan presidentiksi, SPS asetti Lilićin ehdokkaakseen Serbian presidentin virkaan. Lilićin epäonnistuttua vaalien toisella kierroksella, hänestä tuli liittotasavallan varapääministeri Momir Bulatovićin hallituksessa. Tässä tehtävässä hän pysyi vuoden 1999 huhtikuuhun asti, jolloin Milosevic kutsui hänet talousasioiden neuvonantajakseen tehtäväalueena erityisesti taloussuhteet Kroatian kanssa. Samaan aikaan hän toimi Jugotransportin pääjohtajana sekä Jugoslavian shakkiyhdistyksen puheenjohtajana. Lilić jätti Sosialistipuolueen vuonna 2000 ja perusti uuden Serbian Sosialidemokraattisen Puolueen, jonka Lilić on sanonut seuraavan Svetozar Markovićin linjaa. Puolue ei kuitenkaan saavuttanut mainittavaa vaalimenestystä.


title: Zoran Lilić

text: Lilić yritti myös selvitellä Libyan HIV-oikeudenkäyntiä, jossa neljä bulgarialaista sairaanhoitajaa ja palestiinalainen lääkäri tuomittiin kuolemaan näiden väitetysti tartutettua HIV viruksen libyalaisiin vauvoihin. Lilić esiintyi tässä yhteydessä omavaltaisesti Bulgarian presidentin, Georgi Părvanovin edustajana.


title: Baranavitšyn lentotukikohta

text: Baranavitšyn lentotukikohta on Baranavitšyin kaupungissa, 5 kilometriä ydinkeskustan eteläpuolella, Valko-Venäjän Brestin alueella sijaitseva valkovenäläinen lentotukikohta, jossa toimii ainakin Su-27 -hävittäjiä käytävä joukko-osasto.


title: Baranavitšyn lentotukikohta

text: Maaliskuussa 2014 uutisoitiin, että Venäjän ilmavoimat aikoi tuoda paikalle 24 omaa Suhoi Su-27 hävittäjäänsä vuoden 2014 aikana. Presidentti Lukašenka totesi aiheesta, "ettei asia ole kiireellinen, mutta jos venäläiset haluavat sijoittaa 24 konetta tänne (Valko-Venäjälle), hän olisi tyytyväinen".


title: Elvi Riihijärvi

text: Elvi Vilhelmiina Riihijärvi (22. heinäkuuta 1906 Ruovesi – 20. elokuuta 1984 Ruovesi) oli suomalainen kansakoulunopettaja ja kirjailija.


title: Elvi Riihijärvi

text: Elvi Riihijärven vanhemmat olivat talollinen Anselm Korpela ja Iita Maria Paronen. Hän kävi opettajaseminaarin ja oli naimisissa 1936–1983 kapteeni Toivo Heikki Riihijärven kanssa.


title: Rånejoki

text: Rånejoki (myös Raunajoki,) on Ruotsissa, Norrbottenin läänissä sijaitseva joki. Se saa alkunsa Radnejaure-järvestä Jällivaarassa ja laskee Perämereen Råneåssa. Joen pituus on noin 210 kilometriä ja valuma-alue 4207 km².


title: Dimension: Death

text: Dimension: Death on suomalaisen metalliyhtye Domination Blackin kolmas studioalbumi. Se julkaistiin vuonna 2012 levymerkillä Kanki Records.


title: Sepoy

text: Sepoy oli nimitys, jota käytettiin yleensä intialaisesta sotilaasta erityisesti aikana, jolloin Intia oli Britannian siirtomaa. Nimitys on jäänyt osittaiseen käyttöön Intian, Nepalin, Pakistanin ja Bangladeshin armeijoihin, joissa sillä tarkoitetaan sotamiehen arvoa.


title: Sepoy

text: Sana "sepoy" juontuu persiankielisestä sanasta "sipāh", joka tarkoittaa jalkaväen sotilasta. Osmanien valtakunnassa sanaa sipahi käytettiin ratsuväen sotilaasta. ja aikaa myöten se tuli tarkoittamaan turkkilaisille suurin piirtein samaa kuin ritari eurooppalaisille. Brittien tavallisimmassa käytössä "sepoy" merkitsi jalkaväen sotilasta, kun ratsuväen sotilaasta käytettiin nimitystä "sowar".


title: Sepoy

text: Sanaa "sepoy" käytti ensiksi Englannin Itä-Intian kauppakomppania 1700-luvulla, jolloin se oli yksi useista nimitystä, joilla kuvattiin eri luokkiin kuuluvia Intian alkuperäiskansojen sotilaita. Muita samanlaisia olivat esimerkiksi "peon", "gentoo", "mestee" ja "topasse". Alun perin sepoylla tarkoitettiin univormutonta ja kouluttamatonta hindu- tai muslimisotilasta. Lähes 96 prosenttia brittiläisen Itä-Intian kauppakomppanian 300 000 miehen vahvuisen armeijan sotilaista kuului alkuperäiskansoihin. Myöhemmin "sepoysta" tuli yleisnimitys, jota siirtomaaisännät käyttivät kaikista alkuperäiskansoihin kuuluneista sotilaista, jotka palvelivat eurooppalaisten valtojen joukoissa Intiassa.


title: Sepoy

text: Intialaiset sotilaat kapinoivat brittihallintoa vastaan 1857–1858. Tämä konflikti tunnetaan nimellä sepoykapina.


title: Tammin Sursok

text: Tammin Pamela Sursok (s. 19. elokuuta 1983 Johannesburg) on Etelä-Afrikassa syntynyt australialainen näyttelijä ja laulaja. Hänet tunnetaan parhaiten rooleistaan Dani Sutherlandina saippuasarjassa "Home and Away", Colleen Carltonina "Tunteita ja tuoksuja" -sarjassa sekä Jenna Marshallina nuortensarjassa "Valehtelevat viettelijät" (eng. "Pretty Little Liars"). Vuonna 2005 hän julkaisi ainoan albuminsa "Whatever Will Be". Hän on näytellyt mm. elokuvissa "Aquamarine" (2006), "Rajattu maa" (2009) ja "Tyttö ja villivarsa 2" (2010).


title: Tammin Sursok

text: Sursok syntyi Johannesburgissa, mutta muutti Sydneyyn Australiaan 4-vuotiaana. Hänen äitinsä on klassisesti koulutettu pianisti, joten Tammin kasvoi musikaalisessa ympäristössä. Nuorena hän harrasti näyttelemistä Sydneyn musiikkiteatterissa, jossa hän opiskeli lavaesiintymistä, tanssia ja laulua. Hän valmistui erinomaisin arvosanoin draamaan ja puhetekniikkaan erikoistuneesta Trinity Collegesta. Hän kävi Ravenswood School for Girls-nimistä tyttökoulua Sydneyssä. Koulun päätettyään hän sai sivuosan australialaisesta saippuasarjasta "Home and Away".


title: Tammin Sursok

text: Vuonna 2006 Sursok muutti Los Angelesiin jatkaakseen näyttelijänuraansa, ja teki amerikkalaisen debyyttinsä elokuvassa "Aquamarine". Hän sai myös Colleen Carltonin roolin saippuasarjasta "Tunteita ja tuoksuja". Tästä roolista hän voitti Daytime Emmy -palkinnon parhaana nuorena draamasarjan näyttelijänä. Sursok jätti sarjan vuonna 2009 keskittyäkseen muihin projekteihin. Hän näytteli Nickelodeonin tv-musikaalissa "Spectacular!", jolle lauloi soundtrackin. Lisäksi hän esiintyi kahdeksassa "Hannah Montanan" jaksossa. Sursok on esittänyt vuodesta 2010 lähtien Jenna Marshallin roolia amerikkalaisessa nuorten jännityssarjassa "Valehtelevat viettelijät".


title: Tammin Sursok

text: Sursok on naimisissa näyttelijä-ohjaaja Sean McEwenin kanssa ja heillä on vuonna 2013 syntynyt tytär Phoenix.


title: The Last Embrace

text: The Last Embrace on heavy metal -yhtye Embrazen viides ja viimeiseksi jäänyt studioalbumi. Se julkaistiin vuonna 2006 levymerkillä Verikauha Records.


title: Hellevi Keko

text: Hellevi Keko on suomalainen valokuvamalli, joka työskenteli Ford-mallitoimistossa New Yorkissa 1960-luvulla.


title: Hellevi Keko

text: 1940-luvun puolenvälin paikkeilla syntynyt Hellevi Keko kävi Kauhavalla kansakoulua luokkatovereinaan muiden muassa Jukka Kemppinen ja Antti Tuuri. Hellevi Keon kansainvälinen malliura alkoi, kun hänet valittiin "Me Naiset" -lehden ensimmäisen valokuvamallikilpailun voittajaksi 1962. Valitsijoina olivat Sanoma-yhtiön pääomistajan Aatos Erkon vaimo Jane Erkko sekä Ford-mallitoimiston omistaja Eileen Ford, joka kuului Jane Erkon tuttavapiiriin tämän asuttua pitkään New Yorkissa. "The New York Times" mainitsee Eileen Fordin muistokirjoituksessa Hellevi Keon esimerkkinä Fordin perusteellisuudesta mallien etsinnässä: hänelle ei kelvannut yksikään suomalaisten valitsemasta 20 finalistista, vaan hän halusi selata läpi kaikkien 700 osallistujan valokuvat ja löysi niiden joukosta Hellevi Keon.


title: Hellevi Keko

text: Hellevi Keko esiintyi muotikuvissa muun muassa "Vogue-, Seventeen-" ja "Good Housekeeping" -lehdissä sekä Revlon-kosmetiikkamerkin ja Sears-tavarataloketjun mainoksissa.


title: Hellevi Keko

text: Vuonna 1970 Hellevi Keko avioitui Yhdysvalloissa Curtis Jonesin kanssa.


Glee: The Music, The Rocky Horror Glee Show on kolmas EP-levy FOXin televisiosarjasta Glee, jota esittää suomessa AVA. Se sisältää cover-versioita toisen tuotantokauden "Rocky Horror Glee Show" jaksosta, ja se julkaistiin 19. lokakuuta 2010. Kaikki albumin kappaleet ovat cover-versioita musikaalista nimeltä "The Rocky Horror Show".


title: Glee: The Music, The Rocky Horror Glee Show

text: Albumi sai paljon positiivisia arvosteluja. Allmusicin Andrew Leahey antoi albumille 3.5/5, ja kutsui albumia "yhdeksi Gleen parhaimmista albumeista", ja "siistiksi, hiotuksi ja hyvin lauletuksi tribuuttialbumiksi". Hän kehui Naya Riveran, Jayma Maysin ja John Stamosin esityksiä, mutta tunsi että Amber Rileyn roolijako Frank-N-Furterina oli huono.


title: Gaylord Silly

text: Gaylord Silly (ranskankielinen lausunta: [siˈje]; s. 20. helmikuuta 1986) on ranskalais-seychelliläinen juoksija, joka edustaa kansainvälisesti Seychellejä. Silly on syntynyt Ranskan Vendômessa seychelliläiselle äidille ja ranskalaiselle isälle. Hänellä on Ranskan ja Seychellien kaksoiskansalaisuus.


title: Luettelo arvonimistä

text: Luettelo arvonimistä voi tarkoittaa seuraavia Wikipedian artikkeleja:


title: Sound & Fury

text: Sound & Fury () oli Edward Vesalan järjestämä jazz-musiikkityöpaja, josta muodostui yhtye Edward Vesala Sound and Fury (myös Saund and Fury, kuten nimi kirjoitettiin Lumi-albumilla). Yhtye esiintyi Vesalan neljällä viimeisellä soolo-albumilla "Lumi (albumi)", "Ode to Death of Jazz", "Invisible Storm" ja "Nordic Gallery". Yhtye julkaisi myös yhden singlen, "Winds of Sahara" / "I Tell You Story". Vuonna 2013, lähes neljätoista vuotta Vesalan kuoleman jälkeen, yhtye julkaisi lähinnä Vesalan levyttämättömästä materiaalista albumin "Pulsacion". Yhtye soittaa myös muutamalla Sielun Veljien "Musta Laatikko" -kolmoisalbumin kappaleella. Yhtyeen nimen kirjoitusasu vaihtelee, esimerkiksi Lumi-albumin kannessa yhtyeen nimi on muodossa "Edward Vesala Saund and Fury".


title: Paavo Räisänen

text: Paavo Veikko Räisänen (s. 14. helmikuuta 1906 Helsingin maalaiskunta) on suomalainen nuortenkirjailija. Hän asui asui useita vuosia Kangasalla.


title: Paavo Räisänen

text: Räisänen valmistui kansakoulunopettajaksi 1933 ja toimi opettajana useilla paikkakunnilla, kunnes Kangasalla vuodesta 1949.


title: Mirjami Suonio

text: Aino Mirjami Suonio (o.s. "Oittinen", 11. huhtikuuta 1906 Helsinki – 21. huhtikuuta 1987 Ródos) oli suomalainen lastenkirjailija ja radiojuontaja.


title: Mirjami Suonio

text: Mirjami Suonion vanhemmat olivat postihallituksen liikenneosaston johtaja Pekka Oittinen ja laulunopettaja Minna Kajaan. Hän oli naimisissa oopperalaulaja ja näyttelijä Aatto Antero Suonion (1897–1944) kanssa.


title: Mirjami Suonio

text: Jäätyään leskeksi Suonio aloitti Yleisradion palveluksessa ja toimi puheohjelmien osaston sihteerinä eläkkeelle jäämiseensä vuoteen 1967 asti. Varsinaisen toimensa ohella hän teki lapsille tarkoitettua ohjelmaa. Suonio juonsi vuosina 1949–1959 "Perheen nuorimmille" -nimistä radio-ohjelmaa, jossa hänet tunnettiin nimellä "Mirri-täti".


title: Rakkauden FAQ

text: Rakkauden FAQ on suomalainen viihdeohjelma, jossa panelistit vastaavat rakkauteen ja seksiin liittyviin kysymyksiin. Ohjelman ensimmäinen jakso esitettiin Liv-kanavalla 2. huhtikuuta 2014. Ohjelmaa juontaa André Wickström.


title: Rakkauden FAQ

text: Ohjelmassa viikoittain vaihtuvat vakiopanelistit Simo Frangén, Satu Silvo, Ismo Leikola, Lorenz Backman, Suvi West, Harri Moisio ja Laura Paloheimo vastaavat ohjelman nimen mukaisesti rakkauden usein kysyttyihin kysymyksiin. Toisinaan ohjelmassa on myös yksi vieraileva panelisti. Oikeat vastaukset kysymyksiin antaa kaksi seksuaaliterapeuttia, joiden mukaan panelistit saavat pisteitä oikeasta tai eniten oikeaan suuntaan olevasta vastauksesta.


title: Rakkauden FAQ

text: Ohjelmassa käsiteltävien aiheiden vuoksi yksi sarjan jaksoista on saanut K-18 -ikärajan.


title: Duan Qirui

text: Duan Qirui (Wade-Giles: Tuan Tši-jui; 6. maaliskuuta 1865 Hefei, Anhui – 2. marraskuuta 1936 Shanghai) oli kiinalainen poliitikko ja sotaherra, joka oli useita kertoja Kiinan tasavallan johdossa niin sanottuna sotaherrojen aikana. Hän oli neljästi pääministerinä vuosien 1913 ja 1916–1918 aikana sekä toimi 1924–1926 väliaikaisena valtionpäämiehenä.


title: Duan Qirui

text: Duan opiskeli sotatieteitä Saksassa. Hän toimi vuonna 1901 Zhilin maakunnan varakuninkaaksi nimitetyn kenraali Yuan Shikain sotilaallisena neuvonantajana. Duan ylennettiin 1906 prikaatinkenraaliksi ja nimitettiin 1909 divisioonankomentajaksi. Vuonna 1911 hän tuli Yuanin tilalle Hubein ja Hunanin kuvernööriksi, ja komensi armeijaa taisteluissa vallankumouksellisia vastaan. Duan kuitenkin siirtyi Yuanin mukana tammikuussa 1912 vaatimaan keisarin eroa. Presidentiksi kohonnut Yuan nimitti hänet sotaministeriksi tasavallan ensimmäiseen hallitukseen. Toukokuusta heinäkuuhun 1913 Duan toimi pääministerinä ja sen jälkeen Hubein sotilaskuvernöörinä sekä 1914–1915 uudelleen sotaministerinä. Hänet ylennettiin syyskuussa 1912 kenraaliksi ja 1915 sotamarsalkaksi. Kun presidentti Yuan kaavaili julistautuvansa keisariksi, Duan vetäytyi palveluksesta terveyssyihin vedoten. Vuoden 1916 alussa Yuanin monarkiasuunnitelmat saivat useat eteläisistä maakunnista nousemaan kapinaan. Duan ja kenraali Feng Guozhang kieltäytyivät auttamasta presidenttiä kapinan kukistamisessa, jolloin tämän oli peruutettava suunnitelmansa keisariksi julistautumisesta. Huhtikuussa 1916 hän nimitti Duanin uudelleen pääministeriksi.


title: Duan Qirui

text: Yuan Shikai kuoli kesäkuussa 1916 ja uudeksi presidentiksi tuli Li Yuanhong. Duan jatkoi pääministerinä ja alkoi pian kasata valtaa itselleen. Hänen asemaansa vahvisti useiden Beyangin armeijan kenraalien tuki. Duan palautti voimaan vuoden 1912 väliaikaisen perustuslain, jonka Yuan oli kumonnut vuonna 1913. Duan kannatti Kiinan liittymistä ensimmäiseen maailmansotaan ympärysvaltojen puolelle, mitä presidentti Li Yuanhong vastusti. Duan ajoi keväällä 1917 läpi diplomaattisuhteiden katkaisemisen Saksaan, mutta kun hän Yhdysvaltain sotaan liittymisen jälkeen yritti toukokuussa painostaa Kiinan kansalliskokousta julistamaan sodan Saksalle, presidentti Li erotti hänet pääministerin paikalta 23. toukokuuta. Kolme viikkoa myöhemmin kenraali Zhang Xun kuitenkin kaappasi vallan Pekingissä ja yritti palauttaa Qing-dynastian viimeisen keisarin Pu Yin valtaan. Lin pyynnöstä Duan valtasi Pekingin takaisin 14. heinäkuuta ja pelasti tasavallan. Hän palasi samalla pääministeriksi, ja presidentiksi Lin tilalle tuli varapresidenttinä toiminut Feng Guozhang. Fengin ja Duanin välille syntyi kilpailuasetelma, jossa kummallakin oli Pekingissä oma armeija tukenaan. Presidentti Fengiä tuki niin sanottu Zhilin klikki ja Duania Anhuin klikki.


title: Duan Qirui

text: Duan ajoi lopulta läpi Kiinan sodanjulistuksen Saksalle 14. elokuuta 1917. Vallankumousjohtaja Sun Yat-sen perusti Kantoniin kilpailevan hallituksen, joka antoi oman sodanjulistuksensa syyskuussa. Kun presidentti Feng ei halunnut ryhtyä sisällissotaan kilpailevan hallituksen kukistamiseksi, Duan erosi pääministerin paikalta. Hän sai kuitenkin lopulta painostettua Fengin ryhtymään sotatoimiin Sun Yat-senin hallitusta vastaan. Fengin väistyttyä Duan palasi pääministeriksi ja sai vallan hallituksessa. Uudeksi presidentiksi Fengin tilalle valittiin syyskuussa 1918 Xu Shichang. Duan ja häntä tukenut Anhuin klikki saivat taloudellista ja sotilaallista tukea Japanilta vastineeksi poliittisista myönnytyksistä. Nojaaminen imperialistisena ulkovaltana pidettyyn Japaniin vähensi Duanin hallituksen suosiota Kiinassa, varsinkin kun maailmansodan jälkeen Saksalle Kiinassa kuuluneet etuoikeudet siirrettiin Japanille. Toukokuussa 1919 Kiinassa puhkesi Japanille myönnettyjä oikeuksia vastustaneiden opiskelijoiden käynnistämiä mellakoita ja mielenosoituksia, jotka tunnetaan toukokuun neljännen päivän liikkeenä.


title: Duan Qirui

text: Kiinan ajautuessa yhä suurempaan sisäiseen hajaannukseen joukko muita sotaherroja liittoutui Duania vastaan. Heinäkuussa 1920 Cao Kun, Wu Peifu ja Zhang Zuolin löivät taisteluissa Duanin joukot ja hän joutui vetäytymään vallasta sekä pakenemaa japanilaisten turviin. Hän oli sen jälkeen syrjässä neljän vuoden ajan. Marraskuussa 1924 Pekingin miehittäneet Zhang Zuolin ja Feng Yuxiang kuitenkin kutsuivat hänet johtamaan uutta hallitusta ja toimimaan sovittelijana heidän välillään. Väliaikaisena presidenttinä Duan muun muassa valmisteli uuden perustuslain, joka vähensi parlamentin valtaa. Zhang Zuolin kukisti Feng Yuxiangin huhtikuussa 1926, jonka jälkeen tarpeettomaksi käynyt Duan sai myös väistyä, tällä kertaa lopullisesti.


title: Birger Söderlund

text: John Birger Gustav Söderlund (9. kesäkuuta 1906 Sund – 30. tammikuuta 1998 Tammisaari) oli suomalainen kansakoulunopettaja ja ruotsin kielellä kirjoittanut näytelmäkirjailija.


title: Cristina Scarlat

text: Cristina Scarlat (s. 3. maaliskuuta 1981) on moldovalainen laulaja, joka edusti Moldovaa vuoden 2014 Euroviisuissa Kööpenhaminassa kappaleella ”Wild Soul”. Hän ei selviynyt Euroviisujen finaaliin.


title: All That I’ve Got

text: All That I've Got on englantilaisen laulaja-lauluntekijä Rebecca Fergusonin kappale hänen toiselta studioalbumiltaan Freedom. Se julkaistiin singlenä 2. maaliskuuta 2014. Kappaleen on tehnyt Ferguson yhdessä Jarrad Rogersin kanssa.


title: All That I’ve Got

text:
Fergusonin mukaan kappaleen sanoma on, se että ei kannata ottaa lokaa niskaan keneltäkään. "Se on laulu, jota voi soittaa, kun ihmiset tuhlaavat omaa aikaasi", laulaja kertoi haastattelussa.
Digital Spylle laulaja kertoi seuraavaa: "Se on sisukas. Mielestäni se on oikea naisen voimaantumishymni ja tahdon, että se otetaan hyvin vastaan."


title: All That I’ve Got

text:
Moomuse kirjoitti kappaleen olevan loistava verraten sitä Adelen tuotantoon.
Singlelle ei koskaan julkaistu virallista musiikkivideota, mutta Rebecca Fergusonin YouTube-kanavalle ladattiin kuitenkin video akustisesta live-esiintymisestä.


title: Infamous: Second Son

text: Infamous: Second Son (muotoiltuina "inFAMOUS: Second Son") on Sucker Punch Productionsin kehittämä ja Sony Computer Entertainmentin julkaisema toimintaseikkailupeli PlayStation 4:lle. Peli julkistettiin PS4 -julkistamistilaisuudessa helmikuussa 2013 ja se julkaistiin maaliskuussa 2014. Peli on jatkoa 2009 ilmestyneelle "Infamousille" ja vuonna 2011 ilmestyneelle "Infamous 2":lle. Aikaisimmista peleistä poiketen pelin päähahmona on Delsin Rowe ja pelin tapahtumat sijoittuvat seitsemän vuoden päähän Infamous 2:sen tapahtumista.


title: Punakurkkumesikko

text: Punakurkkumesikko ("Myzomela eques") on mesikoiden heimoon kuuluva varpuslintu.


title: Punakurkkumesikko

text: Punakurkkumesikkoa tavataan Indonesiassa ja Papua-Uudessa-Guineassa. Lajin ei uskota olevan vaarassa, ja se on luokiteltu elinvoimaiseksi.


title: Tuhkamesikko

text: Tuhkamesikko ("Myzomela obscura") on mesikoiden heimoon kuuluva varpuslintu.


title: Tuhkamesikko

text: Tuhkamesikkoa tavataan Australiassa, Indonesiassa ja Papua-Uudessa-Guineassa. Lajia on kuvattu suhteellisen yleiseksi, ja se on luokiteltu elinvoimaiseksi.


title: Punamesikko

text: Punamesikko ("Myzomela cruentata") on mesikoiden heimoon kuuluva varpuslintu.


title: Punamesikko

text: Punamesikkoa tavataan Indonesiassa ja Papua-Uudessa-Guineassa. Lajin ei uskota olevan vaarassa, ja se on luokiteltu elinvoimaiseksi.


title: Pauli Vaalas

text: Pauli Oskar Gunnar Vaalas, sukunimi vuoteen 1930 "Widell" (12. lokakuuta 1906 Tampere – 8. joulukuuta 1985 Helsinki) oli suomalainen kustannusliikkeen johtaja ja uskonnollinen kirjailija.


title: Pauli Vaalas

text: Pauli Vaalaksen vanhemmat olivat Johan Oskar Widell ja Pauliina Jääkäri. Hän oli naimisissa Olga Minna Maria "Maija" von Bellin (1906–1979) kanssa.


title: Pauli Vaalas

text: Vaalas toimi 1938–1957 Suomen Lähetysseuran kustannusliikkeen johtajana.


title: Pauli Vaalas

text: Vaalas on sanoittanut Suomen evankelis-luterilaisen kirkon virsikirjan virren 162 "Kristus-kuningas".


title: Rubiinimesikko

text: Rubiinimesikko ("Myzomela nigrita") on mesikoiden heimoon kuuluva varpuslintu.


title: Rubiinimesikko

text: Rubiinimesikkoa tavataan Indonesiassa ja Papua-Uudessa-Guineassa. Lajin on kuvattu olevan paikallisesti melko yleinen, ja se on luokiteltu elinvoimaiseksi.


title: Eero Väre (jääkiekkoilija)

text: Eero Väre (s. 20. joulukuuta 1984 Savonlinna) on suomalainen jääkiekkomaalivahti, joka on edustanut SM-liigassa SaiPaa ja HPK:ta.


title: Sakari Määttänen

text: Sakari Määttänen (12. elokuuta 1938 Viipuri – 22. tammikuuta 1992 Helsinki) oli suomalainen toimittaja ja tietokirjailija, joka toimi pitkään suomalaisten lehtien kirjeenvaihtajana New Yorkissa ja myöhemmin Berliinissä.


title: Sakari Määttänen

text: Määttänen aloitti toimittajanuransa Viikkosanomat-aikakauslehdessä vuonna 1962. Hän sai pian vuoden stipendin tutustuakseen Yhdysvaltain yhteiskuntaan ja journalismiin 1963-1964. Hän palasi Suomeen ja Sanoma-konsernin palvelukseen, mutta työskenteli taas vuodet 1966–1973 New Yorkissa ensin Viikkosanomien palveluksessa ja sitten freelance-toimittajana. Pohjois-Amerikan tapahtumien lisäksi Määttänen seurasi tarkoin Latinalaisen Amerikan poliittisia tapahtumia, kuten vuoden 1973 sotilasvallankaappausta Chilessä.


title: Sakari Määttänen

text: Vuodesta 1973 Sakari Määttänen työskenteli Helsingin Sanomien toimittajana 12 vuoden ajan. Vuonna 1990 hän siirtyi Suomen Kuvalehden kirjeenvaihtajaksi yhdistyneeseen Berliiniin. Hän kuoli syöpään 1992.


title: Sakari Määttänen

text: Määttänen tunnettiin persoonallisesta ja osallistuvasta kirjallisesta ilmaisusta ja toi esiin vahvoja mielipiteitään kolumnistina. Hän kirjoitti uransa aikana myös neljä kirjaa. Määttäsen teoksista kohutuin oli "Tapaus Jakobson" (1973), joka kuvaili Suomen YK-suurlähettilään Max Jakobsonin kampanjaa Yhdistyneiden kansakuntien pääsihteerinvaalissa syksyllä 1971. Kirjaa varten Määttänen oli saanut käyttöönsä ulkoministeriön salaisia asiakirjoja.


title: Sakari Määttänen

text: Sakari Määttänen oli 1960-luvun puolivälistä 1980-luvun alkuun naimisissa valokuvamalli Pia Määttäsen, o.s. Christiansen, kanssa. Heillä on kolme aikuista lasta, joista kaksi on adoptoituja.


title: ITunes Festival: London 2012

text: iTunes Festival: London 2012 on englantilaisen laulaja-lauluntekijä Rebecca Fergusonin EP-levy, joka nauhoitettiin 16. syyskuuta iTunes Festivaleilla. Festivaaleilla esiintyi myös muun muassa One Direction ja Emeli Sandé. EP julkaistiin 26. syyskuuta iTunesissa digitaalisena latauksena.


title: ITunes Festival: London 2012

text: EP sisältää neljä kappaletta Fergusonin esikoisalbumilta Heaven ja coverversion The Rolling Stonesin kappaleesta "Gimme Shelter". Ennen tapahtumaa Ferguson kertoi haastattelussa odottavan festivaalia innolla: "Rakastan festareita. Minulla ei ole koskaan aikaa mennä yhteenkään, joten on hauskaa esiintyä sellaisilla fantastisilla festareilla.


title: Glukoosi-alaniinisykli

text: Glukoosi-alaniinisykli tai -kierto tai pelkkä alaniinikierto on aineenvaihdunnan reitti, joka on Corin syklin kanssa osin päällekkäinen. Lihakset tuottavat glukoosista glykolyysissä pyruvaattia, jota ei raskaan liikunnan aikana saada hapetettua sitruunahappokierrossa, koska happea on tässä tilanteessa riittämättömästi tarjolla. Tällöin pyruvaatti voi transaminaatiolla muuttua alaniiniksi. Tämä siirtyy verenkierron kautta maksaan, jossa se muuttuu transaminaatiolla takaisin pyruvaatiksi. Tämä voidaan käyttää glukoneogeneesissä tuottamaan glukoosia, joka kuljetetaan verenkierrossa lihasten käytettäväksi. Glukoosi muttuu taas pyruvaatiksi ja edellä kuvatut tapahtumat ehkä toistuvat: tämä on glukoosi-alaniinisykli.


title: Glukoosi-alaniinisykli

text: Kierrolle vaihtoehtoisesti lihasten pyruvaatti voidaan hapettaa maitohappokäymisellä anaerobisesti laktaatiksi.


title: Glukoosi-alaniinisykli

text: Pyruvaatti muodostuu glukoosista glykolyysissä.


title: Glukoosi-alaniinisykli

text:
Lihassolujen solulimassa transaminaation eli aminoryhmän -NH siirron molekyyliltä toiselle tekee alaniiniaminotransferaasi. Tämä siirtää glutamaatin aminoryhmän pyruvaatille. Pyruvaatista muodostuu alaniini ja glutamaatista alfa-ketoglutaraatti. Alaniini siirtyy verenkiertoon ja sieltä maksaan. Tämä tasapainoreaktio on:
Maksasolujen solulimassa alaniinille transaminaation tekee sama alaniiniaminotransferaasi, mutta reaktio on päinvastainen kuin yllä: maksassa jo oleva alfa-ketoglutaraatti muuttuu glutamaatiksi ja verestä tullut alaniini muuttuu pyruvaatiksi. Pyruvaatti muuntuu sitten usein glukoosiksi glykoneogeneesissä ja päätyy vereen lihasten käyttöön.


title: Glukoosi-alaniinisykli

text: Maksassa muodostunut glutamaatti voi siirtyä mitokondrioihin, joissa glutamaattidehydrogenaasi vapauttaa siitä ammoniumionin NH. Nämä ovat myrkyllisiä, joten ne päätyvät ureakiertoon, jossa ne muuntuvat paljon vaarattomammaksi ureaksi. Tämä poistuu virtsan mukana. Glutamaatti voi vaihtoehtoisesti transaminoitua oksaloasetaatin kanssa aspartaattiaminotransferaasilla muodostaen tästä aspartaatin. Aminoryhmä voi aspartaattina osallistua tässä muodossa ureakiertoon.


title: Glukoosi-alaniinisykli

text: Kierron avulla pyritään siirtämään aineenvaihdunnan rasitusta lihaksilta maksalle: raskaassa liikunnassa lihakset pyrkivät keskittymään vain energian eli ATP:n käyttöön ja maksa taas tuottamaan energiaa glukoosina lihaksille.


title: Glukoosi-alaniinisykli

text: Lisäksi liikunnassa lihasten proteiinit vaurioituvat vapauttaen myrkyllisiä ammoniumioneita. Kierron avulla ne saadaan poistettua alaniinina (tähän sitoutuneena ionit eivät ole vaarallisia) maksaan ja sieltä lopulta virtsaan.


title: Feng Guozhang

text: Feng Guozhang (Wade-Giles: Feng Kuo-tšang; 7. tammikuuta 1859 Heijan – 12. joulukuuta 1919 Peking) oli kiinalainen sotilas ja poliitikko. Hän toimi Kiinan tasavallan varapresidenttinä vuosina 1916–1917 ja presidenttinä 1917–1918. Hän perusti niin sanotun Zhilin klikin.


title: Feng Guozhang

text: Feng kunnostautui sotilaana Qing-dynastian viimeisinä vuosina. Tasavallan ensimmäisinä vuosina hän auttoi presidentti Yuan Shikaita kukistamaan kapinointia Etelä-Kiinassa. Hän ei kuitenkaan hyväksynyt Yuanin suunnitelmia julistaa itsensä keisariksi. Yuan nimitti Fengin esikuntapäällikökseen, mutta piti häntä samalla silmällä. Keväällä 1916 puhjenneen kapinan aikana Feng oleskeli Nanjingissa ja neuvoi Yuania taipumaan opposition vaatimusten edessä. Yuanin kuoltua saman vuoden kesäkuussa presidentiksi tuli kenraali Li Yuanhong ja parlamentti valitsi Fengin varapresidentiksi. Kesä–heinäkuun 1917 lyhytaikaisen monarkistisen kaappausyrityksen aikana Li luovutti presidentin tehtävät Fengille, joka jatkoi myös kaappauksen kukistamisen jälkeen vt. presidenttinä. Hänen kaudellaan Kiina liittyi ensimmäisen maailmansotaan julistamalla elokuussa 1917 sodan Saksalle.


title: Feng Guozhang

text: Feng päätyi kilpailemaan vallasta pääministerinä huhtikuusta 1916 alkaen toimineen marsalkka Duan Qiruin kanssa. Kummallakin oli tukenaan oma Beiyangin armeijan ryhmä: Fengillä niin sanottu Zhilin klikki ja Duanilla Anhuin klikki. Syyskuussa 1917 Sun Yat-senin johtamat vallankumoukselliset perustivat Etelä-Kiinaan kilpailevan hallituksen, joka yritti saada suurvaltojen tunnustuksen. Feng olisi halunnut ratkaista tilanteen rauhanomaisesti, mitä Duan ei hyväksynyt. Duan erosi välillä protestiksi pääministerin tehtävästä, mutta sai tukijoukkojensa avulla painostettua Fengin ryhtymään sotatoimiin etelän hallitusta vastaan. Heikoksi presidentiksi jäänyt Feng erosi syyskuussa 1918.


title: Tang Jiyao

text: Tang Jiyao (Wade-Giles: Tang Tši-jao; 1881 Huize, Yunnan – 23. toukokuuta 1927 Kunming) oli kiinalainen sotilas, joka toimi vuosina 1913–1927 Yunnanin maakunnan kuvernöörinä. Kun presidentti Yuan Shikai vuonna 1915 yritti julistaa itsensä keisariksi, Tang vaikutti ratkaisevasti suunnitelman epäonnistumiseen antamalla tukensa Yuania vastustaneille kapinallisille. Myöhemmin Tang tuki varautuneesti Sun Yat-senia. Sunin kuoltua vuonna 1925 Tang yritti huonolla menestyksellä julistautua tämän seuraajaksi Etelä-Kiinan kansallisen hallituksen johtajana. Hänen valtansa Yunnanissa rapautui hänen hallintonsa korruption seurauksena.


title: Otto Tikka

text: Otto Tikka (s. 26. kesäkuuta 1990) on suomalainen salibandyn pelaaja, pelipaikaltaan puolustaja. Hän edustaa kaudella 2013–2014 Salibandyliigassa pelaavaa jyväskyläläista Happeeta.


title: Otto Tikka

text: Suomen maajoukkueessakin useaan otteeseen pelannut, hyökkäävänä puolustajana tunnettu Tikka omaa yhden maailman kovimmista laukauksista.


title: Ray William Johnson

text: Raymond William Johnson (s. 14. elokuuta 1981 Oklahoma City) on yhdysvaltalainen videobloggaaja, tuottaja ja näyttelijä, joka on tullut tunnetuksi YouTube-sarjastaan "Equals Three". Johnsonin kanavalla, jolla myös "Equals Threetä" lähetetään, videoita on julkaistu yli 495. Videoita on katsottu jo yli 2,7 miljardia kertaa ja tilaajia kanavalla on yli 10 miljoonaa. Johnson asuu Los Angelesissa.


title: Ray William Johnson

text: "Equals Threessä" juontaja esittelee hauskoja tai viraalisia internetvideoita ja kommentoi niitä humoristisesti. Yhdessä jaksossa esitellään yleensä kolme lyhytvideota ja videoiden kesto on noin 3–6 minuuttia. Robby Motz on toiminut "Equals Threen" juontajana Johnsonin siirryttyä vain tuottamaan ohjelmaa vuoden 2014 alussa.


title: Francesc Eiximenis

text: Francesc Eiximenis (n. 1330 – 1409) oli keskiaikainen katalonialainen fransiskaanimunkki ja kirjailija, jonka teoksia on luettu ahkerasti eri puolilla Eurooppaa.


title: Francesc Eiximenis

text: Francesc Eiximenis syntyi Gironassa ja liittyi fransiskaaneihin jo nuorella iällä. Hän opiskeli veljeskunnan kouluissa Kataloniassa ja lähti sitten Oxfordin yliopistoon, mahdollisesti myös Languedociin ja Pariisiin, ja valmistui teologian maisteriksi vuonna 1374. Useimmat kirjansa hän kirjoitti vuosina 1383–1408 asuessaan Valencian kaupungissa.


title: Cao Kun

text: Cao Kun (Wade-Giles: Tsao Kun; 12. joulukuuta 1862 – 15. toukokuuta 1938) oli kiinalainen poliitikko ja sotaherra, joka toimi Kiinan tasavallan presidenttinä vuosina 1923–1924.


title: Cao Kun

text: Cao aloitti sotilasuransa rivimiehenä ja pääsi 35-vuotiaana sotakouluun, josta valmistui vuonna 1890. Hän sai vuonna 1895 tehtäväkseen perustaa uuden sotakoulun. Hänet nimitettiin 1901 rykmentin- ja seuraavana vuonna prikaatinkomentajaksi. Vuonna 1911 Cao lähetettiin taistelemaan vallankumousta vastaan ja hänet nimitettiin ylipäälliköksi Jangtsen yläjuoksun alueella. Vuonna 1915 presidentti Yuan Shikai lähetti hänet kukistamaan Cai En kapinaa. Seuraavana vuonna Cao nimitettiin Zhilin maakunnan sotilaskuvernööriksi ja vuosina 1917–1919 hän johti hallituksen joukkoja sotaretkellä Sun Yat-senin johtamaa Etelä-Kiinan kilpailevaa hallitusta vastaan. Vuoden 1920 vallankaappuksessa hän asettui tukemaan kenraali Wu Peifua. Cao pääsi presidentiksi lokakuussa 1923 laajamittaisella äänten ostamisella. Vuotta myöhemmin kenraali Feng Yuxiang pakotti hänet luopumaan vallasta. Hänen seuraajakseen tuli marraskuussa 1924 Duan Qirui.


title: Hannu Torvinen

text: Hannu Torvinen (s. 12. helmikuuta 1992 Lahti) on suomalainen raviohjastaja. Hänen isänsä on tunnettu suomenhevosmies Heikki Torvinen.


title: Hannu Torvinen

text: Jämsässä asuva Torvinen aloitti uransa vuonna 2008 16-vuotiaana ja nousi muutamassa vuodessa Suomen huippuohjastajien joukkoon. Toistaiseksi parhaana kautenaan 2013 hän ajoi yhteensä 159 voittoa, jolla Torvinen sijoittui Suomen ajajaliigassa neljänneksi Mika Forssin, Ari Moilasen ja Harri Koivusen jälkeen. Hänet palkittiin myös vuoden 2013 ohjastajana.


title: Hannu Torvinen

text: Hannu Torvinen on pelannut myös jääkiekkoa. Hän on edustanut A-nuorten SM-liigassa JYPiä ja SaiPaa sekä II- ja III-divisioonissa Jämsänkosken Ilvestä ja Jämsän Kiekko-Susia. Kaudella 2007–2008 Torvinen pelasi yhden alle 16-vuotiaiden maaottelun.


title: The Best of Kylie Minogue

text: The Best of Kylie Minogue on australialaisen Kylie Minogue kokoelmalevy, joka julkaistiin 1. kesäkuuta 2012. Levystä julkaistiin myös erityispainos, joka sisältää bonus-DVD:n.


title: YG (rap-artisti)

text: Keenon Daequan Ray Jackson (s. 9. maaliskuuta 1990 Compton, Kalifornia), taiteilijanimeltään YG (Young Gangsta), on yhdysvaltalainen rap-artisti ja näyttelijä. Hänen debyyttisinglensä "Toot It and Boot It" julkaistiin vuonna 2009. Se sijoittui Billboard Hot 100 -listan sijalle 64. Kesäkuussa 2013 YG sai levytyssopimuksen CTE Worldin kanssa. Vuonna 2013 julkaistiin single "My Nigga", jossa olivat mukana Young Jeezy ja Rich Homie Quan. Single sijoittui Billboard Hot 100 -listalla 19:nneksi. Sitä on myyty Yhdysvalloissa yli kaksi miljoonaa kappaletta. YG:n debyyttialbumi "My Krazy Life" julkaistiin Yhdysvalloissa 18. maaliskuuta 2014.


title: Texas Motor Speedway

text: Texas Motor Speedway on ovaalinmuotoinen moottorirata Fort Worthissa Texasissa. Yli 190 000 katsojan yleisökapasiteetillaan rata on toiseksi suurin NASCAR:ssa käytettävä rata Indianapolis Motor Speedwayn jälkeen.


title: Hersonin kuvernementti

text:
Hersonin kuvernementti (, ) oli Venäjän keisarikunnan kuvernementti vuosina 1802–1920, joskin aivan aluksi, nimenä oli kuvernementtikaupungin mukaan Mykolajivin (Nikolajevin) kuvernementti (1802-1803). Kuvernementti perustettiin vuonna 1802 pilkottaessa aluelaajennusten kasvattamaa "Uuden Venäjän kuvernementtiä" (, Novorossijskaja gubernija) pienempiin osiin.
Kuvernemenin naapureina olivat pohjoisessa Podolian, Kiovan ja Pultavan kuvernementit, idässä Jekaterinoslavin ja kaakossa Taurian kuvernementti. Lounaassa alue rajoittui Mustaanmereen ja lännessä Bessarabian kuvernementtiin.


title: Hersonin kuvernementti

text: Väestön määrä oli kasvanut voimakkaasti kuvernementin perustamisen jälkeen ja suuri osa väestönkasvusta selittyi muuttoliikkeellä alueelle. Vuonna 1812 kuvernementin väkiluku oli noin 245 000, vuonna 1851 893 000, vuonna 1863 1 330 000, vuonna 1885 2 027 000, vuonna 1897 2 733 600 ja vuonna 1914 jo 3 744 600.


title: Hersonin kuvernementti

text: Kuvernementti jakautui kihlakuntiin (ujezd), joita oli vuonna 1897 kuusi.


title: Hersonin kuvernementti

text: Vuoden 1897 väestönlaskennan aikaan kuvernementin asukasluku oli 2 733 612. Asukkaista maaseutuväestöä oli 71,1 prosenttia ja kaupunkilaisia 28,9 prosenttia. Suurimmat kaupungit olivat Odessa (403 815 as.), Mykolajiv (92 012 as.), Jelisavetgrad (61 488 as.) ja H’erson (59 076 as.). Näistä Odessa oli samalla erityisasemassa oleva hallintoalue (градоначальство) ja Mykolajiv (Nikolajev) erityisasemassa oleva sotilaallinen hallintoalue (военн. градоначальство).


title: Hersonin kuvernementti

text: Asukkaiden etnisistä ryhmistä suurimmat olivat ukrainalaiset (53,5 %, 1 462 039 as.), (iso)venäläiset (21,0 %, 575 375 as.), juutalaiset (11,8 %, 322 537 as.), moldovalaiset ja romanialaiset (5,4 %, 147 218 as.) sekä saksalaiset (4,5 %, 123 453 as.). Väestönkasvun, kaupugistumisen ja kuvernementiin suuntautuvan muuttoliikkeen johdosta etninen jakauma oli muuttunut huomattavasti vuosikymmenten saatossa. Vielä 1850-luvulla ukrainalaisia oli ollut 68–75, romanialaisia 8–11, (iso)venäläisiä vain 3–7, juutalaisia 6, saksalaisia 4, bulgarialaisia 2 prosenttia. Tämän lisäksi kuvernementissa asui muun muassa serbejä, kreikkalaisia ja romaneja.


title: Darling (EP)

text: Darling on australialaisen laulajan Kylie Minoguen 9. helmikuuta 2007 julkaistu EP-levy.


title: Kuninkuusravit 2011

text: Vuoden 2011 Kuninkuusravit järjestettiin Ylöjärvellä Teivon raviradalla 30.–31. heinäkuuta. Kyseessä olivat kolmannet Teivossa pidetyt Kuninkuusravit, edelliset oli järjestetty vuosina 1978 ja 1995. Tampereen Hippos toimi Kuninkuusravien isäntänä vuosina 1932, 1945 ja 1953


title: Kuninkuusravit 2011

text: Ravikuninkaaksi Teivossa kruunattiin Ari Moilasen ohjastama ja Seppo Suurosen valmentama Villihotti. Kokonaiskilpailun toiseksi sijoittui niin ikään Suurosen valmennustallista tullut Tuokkolan Touho. Kilpailu oli historiallisen tasainen, sillä molemmat oriit saavuttivat saman kokonaisajan 9.33,9. Ravikuninkaaksi kruunattiin sääntöjen mukaan Villihotti, koska se sijoittui päätösmatkalla paremmin, vaikka ei voittanut yhtään osalähtöä. Tuokkolan Touho sen sijaan oli paras 1 600 metrin matkalla. Kolmanneksi kuninkuuskilpailussa tulo vuoden 2009 ravikuningas Patrikin Muisto. Saman tallin hevosten kaksoisvoitto oli Kuninkuusravien historian ensimmäinen.


title: Kuninkuusravit 2011

text: Kuningatartittelin voitti kolmannen kerran peräkkäin Pertti Puikkosen ohjastama ja valmentama I.P. Vipotiina. Kaikki kolme osalähtöä voittaneen tamman yhteisaika 9.31,8 oli kuningatarkilpailun uusi ennätys. Se oli myös 2,1 sekuntia parempi kuin Villihotin voittoaika oriiden kilpailussa.


title: Kuninkuusravit 2011

text: Kuninkuusravien yhteydessä ravataan perinteisesti myös 4- ja 5-vuotiaille suomenhevosille tarkoitetut Pikkuprinssi ja Pikkukunkku. 4-vuotiaiden Pikkuprinssin voitti Ylöjärvellä Tommi Kylliäisen ohjastama Elmoori ja 5-vuotiaiden Pikkukunkun Jukka-Pekka Kauhasen Gustav Dahlia.


title: Uudenirlanninpunamesikko

text: Uudenirlanninpunamesikko ("Myzomela pulchella") on mesikoiden heimoon kuuluva varpuslintu.


title: Uudenirlanninpunamesikko

text: Uudenirlanninpunamesikkoa tavataan Papua-Uudessa-Guineassa Uuden-Irlannin saarella. Lajia on kuvattu melko yleisestä yleiseksi, ja se on luokiteltu elinvoimaiseksi.


title: Wetarinpunamesikko

text: Wetarinpunamesikko ("Myzomela kuehni") on mesikoiden heimoon kuuluva varpuslintu.


title: Wetarinpunamesikko

text: Wetarinpunamesikkoa tavataan Indonesiassa Wetarin saarella. Aiemmin laji on luokiteltu silmälläpidettäväksi, koska sitä tavataan vain pienellä saarella ja sen populaation uskotaan olevan pieni. Uusimpien tietojen mukaan laji saattaa kuitenkin olla yleisempi, kuin aiemmin on luult u ja vuodesta 2016 alkaen se on luokiteltu elinvoimaiseksi.


title: Punahuppumesikko

text: Punahuppumesikko ("Myzomela erythrocephala") on mesikoiden heimoon kuuluva varpuslintu.


title: Punahuppumesikko

text: Punahuppumesikkoa tavataan Australiassa, Indonesiassa ja Papua-Uudessa-Guineassa. Lajia on kuvattu paikallisesti melko yleiseksi, ja sen kannankehitys on vakaa. Se on luokiteltu elinvoimaiseksi.


title: Pikkupunamesikko

text: Pikkupunamesikko ("Myzomela adolphinae") on mesikoiden heimoon kuuluva varpuslintu.


title: Pikkupunamesikko

text: Pikkupunamesikkoa tavataan Indonesiassa ja Papua-Uudessa-Guineassa. Lajia on kuvattu paikallisesti melko yleisestä yleiseksi. Se on luokiteltu elinvoimaiseksi.


title: Krimin federaatiopiiri

text: Krimin federaatiopiiri () on yksi Venäjän yhdeksästä federaatiopiiristä. Se kattaa Krimin niemimaalla olevat, ennen Venäjän miehitystä Ukrainaan kuuluneet alueet, joiden siirtymistä Venäjän osaksi vuonna 2014 muu kansainvälinen yhteisö ei ole hyväksynyt.


title: Krimin federaatiopiiri

text: Krimin federaatiopiiri perustettiin 21. maaliskuuta 2014, kun kahdenvälinen valtiosopimus "itsenäisen Krimin tasavallan" liittymisestä Venäjän federaatioon astui voimaan ratifiointiprosessin päätyttyä.


title: Krimin federaatiopiiri

text: Krimin federaatiopiiriin kuuluu kaksi federaatiosubjektia: Krimin tasavalta ja Sevastopolin liittokaupunki. Federaatiopiirin hallinnollinen keskus on Simferopol. Oleg Belaventsev on nimitetty presidentin täysivaltaiseksi edustajaksi Krimin federaatiopiirissä.


title: Molukkienpunamesikko

text: Molukkienpunamesikko ("Myzomela boiei") on mesikoiden heimoon kuuluva varpuslintu.


title: Molukkienpunamesikko

text: Molukkienpunamesikkoa tavataan Indonesiassa. Lajin on kuvattu olevan suhteellisen yleinen Tanimbarin saarilla. Se on luokiteltu elinvoimaiseksi.


title: Kardinaalimesikko

text: Kardinaalimesikko ("Myzomela cardinalis") on mesikoiden heimoon kuuluva varpuslintu.


title: Kardinaalimesikko

text: Kardinaalimesikkoa tavataan Amerikan Samoassa, Uudessa-Kaledoniassa, Samoassa, Salomonsaarilla ja Vanuatussa. Lajin on kuvattu olevan levinneisyysalueellansa yleinen. Se on luokiteltu elinvoimaiseksi.


title: Mikronesianpunamesikko

text: Mikronesianpunamesikko ("Myzomela rubratra") on mesikoiden heimoon kuuluva varpuslintu.


title: Mikronesianpunamesikko

text: Mikronesianpunamesikkoa tavataan Mikronesiassa, Palaussa ja Pohjois-Mariaaneilla. Lajin kokonaispopulaatioksi on arvioitu 850 000–900 000 yksilöä. Se on luokiteltu elinvoimaiseksi.


title: Punarintamesikko

text: Punarintamesikko ("Myzomela sclateri") on mesikoiden heimoon kuuluva varpuslintu.


title: Punarintamesikko

text: Punarintamesikkoa tavataan Papua-Uudessa-Guineassa. Lajia on kuvattu melko yleisestä yleiseksi. Se on luokiteltu elinvoimaiseksi.


title: Mustamesikko

text: Mustamesikko ("Myzomela pammelaena") on mesikoiden heimoon kuuluva varpuslintu.


title: Mustamesikko

text: Mustamesikkoa tavataan Papua-Uudessa-Guineassa. Lajia on kuvattu melko yleisestä runsaslukuiseksi. Se on luokiteltu elinvoimaiseksi.


title: Bougainvillenpunamesikko

text: Bougainvillenpunamesikko ("Myzomela lafargei") on mesikoiden heimoon kuuluva varpuslintu.


title: Bougainvillenpunamesikko

text: Bougainvillenpunamesikkoa tavataan Papua-Uudessa-Guineassa ja Salomonsaarilla. Lajia on kuvattu melko yleisestä yleiseksi. Se on luokiteltu elinvoimaiseksi.


title: Salomoninmesikko

text: Salomoninmesikko ("Myzomela eichhorni") on mesikoiden heimoon kuuluva varpuslintu.


title: Salomoninmesikko

text: Salomoninmesikkoa tavataan Salomonsaarilla. Lajia on kuvattu yleisestä melko yleiseksi. Se on luokiteltu elinvoimaiseksi.


title: Malaitanpunamesikko

text: Malaitanpunamesikko ("Myzomela malaitae") on mesikoiden heimoon kuuluva varpuslintu.


title: Malaitanpunamesikko

text: Malaitanpunamesikkoa tavataan Malaitan saarella Salomonsaarilla. Laji on luokiteltu silmälläpidettäväksi, koska sitä tavataan vain yhdellä saarella, jossa se on harvinainen.


title: Guadalcanalinpunamesikko

text: Guadalcanalinpunamesikko ("Myzomela melanocephala") on mesikoiden heimoon kuuluva varpuslintu.


title: Guadalcanalinpunamesikko

text: Guadalcanalinpunamesikkoa tavataan Salomonsaarilla. Lajia on kuvattu yleiseksi, ja se on luokiteltu elinvoimaiseksi.


title: Makiranpunamesikko

text: Makiranpunamesikko ("Myzomela tristrami") eli aiemmalta nimeltään sancristóbalinpunamesikko on mesikoiden heimoon kuuluva varpuslintu.


title: Makiranpunamesikko

text: Makiranpunamesikkoa tavataan Salomonsaarilla. Lajia on kuvattu runsaslukuiseksi, ja se on luokiteltu elinvoimaiseksi.


title: Fidzinpunamesikko

text: Fidzinpunamesikko ("Myzomela jugularis") on mesikoiden heimoon kuuluva varpuslintu.


title: Fidzinpunamesikko

text: Fidzinpunamesikkoa tavataan Fidžissä. Lajia on kuvattu yleisestä runsaslukuiseksi, ja se on luokiteltu elinvoimaiseksi.


title: Uudenbritannianpunamesikko

text: Uudenbritannianpunamesikko ("Myzomela erythromelas") eli aiemmalta nimeltään uudenenglanninpunamesikko on mesikoiden heimoon kuuluva varpuslintu.


title: Uudenbritannianpunamesikko

text: Uudenenglanninpunamesikkoa tavataan Uuden-Britannian saarella Papua-Uudessa-Guineassa. Lajia on kuvattu paikallisesti melko yleiseksi. Se on luokiteltu elinvoimaiseksi.


title: Timorinpunamesikko

text: Timorinpunamesikko ("Myzomela vulnerata") on mesikoiden heimoon kuuluva varpuslintu.


title: Timorinpunamesikko

text: Timorinpunamesikkoa tavataan Timorin saarella. Lajia on kuvattu suurimmaksi osaksi suhteellisen yleiseksi, mutta paikallisesti myös hyvin yleiseksi. Se on luokiteltu elinvoimaiseksi.


title: Vanessa Rousso

text: Vanessa Ashley Rousso (s. 5. helmikuuta 1983 New York, Yhdysvallat) on pokeriammattilainen, jolla on Ranskan ja Yhdysvaltojen kaksoiskansalaisuus. Hän pelaa netissä nimimerkillä LadyMaverick PokerStarsin maailmanlaajuisella sivustolla ja nimimerkillä V.Rousso PokerStarsin ranskalaisen lisenssin sivustolla Team PokerStars Pro -jäsenenä. Hän on pelannut ammattilaisena vuodesta 2005.


title: Vanessa Rousso

text: Rousson suurin turnausrahastus netissä on 700 782 dollaria. Tämä tuli vuodelta 2007, jolloin hän sijoittui toiseksi PokerStarsin WCOOP-pääturnauksessa. Maaliskuussa 2014 hänen livepokeriturnausansiot ylittivät 3,5 miljoonaa dollaria ja hän on naisten kaikkien aikojen eniten livepokeriturnauksista rahaa ansainneiden listalla sijalla 5.


title: Vanessa Rousso

text: Rousso on valmistunut Duke Universitystä vuonna 2003. Hän oli aiemmin naimisissa pokerinpelaaja Chad Brownin kanssa.


title: Vanessa Rousso

text: Rousso harrastaa muun muassa laskuvarjo- ja benjihyppäämistä.


title: Vanessa Rousso

text: Rousso oli vuonna 2015 kilpailijana Yhdysvaltain "Big Brotherin" 17. tuotantokaudella.


title: Punaviittamesikko

text: Punaviittamesikko ("Myzomela rosenbergii") on mesikoiden heimoon kuuluva varpuslintu.


title: Punaviittamesikko

text: Punaviittamesikkoa tavataan Indonesiassa ja Papua-Uudessa-Guineassa. Lajin on raportoitu olevan suhteellisen yleinen. Se on luokiteltu elinvoimaiseksi.


title: Oliivimesikko

text: Oliivimesikko ("Timeliopsis fulvigula") on mesikoiden heimoon kuuluva varpuslintu.


title: Oliivimesikko

text: Oliivimesikkoa tavataan Indonesiassa ja Papua-Uudessa-Guineassa. Lajin ei uskota olevan vaarassa, ja se on luokiteltu elinvoimaiseksi.


title: Iso-oliivimesikko

text: Iso-oliivimesikko ("Timeliopsis griseigula") on mesikoiden heimoon kuuluva varpuslintu.


title: Iso-oliivimesikko

text: Iso-oliivimesikkoa tavataan Indonesiassa ja Papua-Uudessa-Guineassa. Lajin ei uskota olevan vaarassa, ja se on luokiteltu elinvoimaiseksi.


title: Rillimesikko

text: Rillimesikko ("Glycichaera fallax") on mesikoiden heimoon kuuluva varpuslintu.


title: Rillimesikko

text: Rillimesikkoa tavataan Australiassa, Indonesiassa ja Papua-Uudessa-Guineassa. Lajin on kuvattu olevan suurimmaksi osaksi harvinainen, mutta paikallisesti yleinen. Se on luokiteltu elinvoimaiseksi.


title: Oranssitaskumaluri

text: Oranssitaskumaluri ("Epthianura aurifrons") on mesikoiden heimoon kuuluva varpuslintu.


title: Oranssitaskumaluri

text: Oranssitaskumaluria tavataan laajalla alueella Australiassa. Lajin on kuvattu olevan yleensä melko harvinainen, mutta satunnaisesti runsas. Se on luokiteltuelinvoimaiseksi.


title: Keltataskumaluri

text: Keltataskumaluri ("Epthianura crocea") on mesikoiden heimoon kuuluva varpuslintu.


title: Keltataskumaluri

text: Keltataskumaluria tavataan Australiassa. Keltataskumalurin nimialalajia ("E. c. croeca") pidetään yleisenä. Alalajin "macgregori" populaatio on 50 ykailöä ja alalajin "tunneyi" 500 yksilöä. Keltataskumaluri on luokiteltu elinvoimaiseksi.


title: Harmaataskumaluri

text: Harmaataskumaluri ("Epthianura albifrons") on mesikoiden heimoon kuuluva varpuslintu.


title: Harmaataskumaluri

text: Harmaataskumaluria tavataan Australiassa. Lajin on raportoitu olevan melko yleinen. Se on luokiteltu elinvoimaiseksi.


title: Kirvismaluri

text: Kirvismaluri ("Ashbyia lovensis") on mesikoiden heimoon kuuluva varpuslintu.


title: Kirvismaluri

text: Kirvismaluria tavataan Australiassa. Lajin ei uskota olevan vaarassa, ja se on luokiteltu elinvoimaiseksi.


title: Markku Saksa

text: Markku Saksa on suomalainen vapaa toimittaja ja tietokirjailija, joka on kirjoittanut paljon Latinalaisen Amerikan tapahtumista ja yhteiskunnallisesta kehityksestä.


title: Markku Saksa

text: Markku Saksa valmistui Sanomien toimittajakoulusta 1967.


title: Markku Saksa

text: Saksa on kirjoittanut kirjat mm. Latinalaisesta Amerikasta ja Espanjasta. Hän kirjoittaa lehtiartikkeleita muun muassa Lännen Mediaan, Helsingin Sanomiin, Suomen Kuvalehteen ja Apuun.


title: Markku Saksa

text: Saksa on 1980-luvun loppupuolelta asti ollut naimisissa diplomaattina toimivan Anne Lammilan kanssa, joka on heidän avioliittonsa aikana työskennellyt Madridissa, Helsingissä, Pariisissa, Washingtonissa ja Méxicossa. Lammila toimii nyt päällikkönä pääkonsulaatissa Pietarissa. Markku Saksa on raportoinut jutuissaan erityisesti Meksikosta, mutta myös Venäjältä pariskunnan muutettua Pietariin.


title: Luzoninsinimonarkki

text: Luzoninsinimonarkki ("Hypothymis helenae") on monarkkien heimoon kuuluva varpuslintu.


title: Luzoninsinimonarkki

text: Luzoninsinimonarkkia tavataan Filippiineillä. Lajia on kuvattu harvinaiseksi ja se on vähenemässä elinympäristöjen tuhoutumisen takia. Se on luokiteltu silmälläpidettäväksi.


title: Filippiiniensinimonarkki

text: Filippiiniensinimonarkki ("Hypothymis coelestis") on monarkkien heimoon kuuluva varpuslintu.


title: Filippiiniensinimonarkki

text: Filippiiniensinimonarkkia tavataan Filippiineillä. Lajin populaatioksi arvioidaan 3 500–15 000 yksilöä. Se on vähenemässä elinympäristöjen tuhoutumisen takia, ja on luokiteltu vaarantuneeksi.


title: IBU-Cup

text: IBU-Cup tai entiseltä nimeltään Euroopancup on Ampumahiihdon maailmancupia alempi kansainvälisen ampumahiihdon sarjataso. Sitä järjestää Kansainvälinen ampumahiihtoliitto ja siinä kilpaillaan yleensä kahdeksan osakilpailua ympäri talvea. IBU-Cupin osallistujat ovat yleensä nuoria tai muita B-maajoukkueeseen kuuluvia, jotka hakevat tämän kautta edustuspaikkaa maailmancupiin. Cupia on kilpailtu kaudesta 1998-1999 lähtien, ja sen pisteet on aina laskettu samalla tavalla kuin maailmancupissa. Junioreilla (alle 19v.) oli kauteen 2007-2008 asti omat kilpailunsa saman kiertueen yhteydessä.


title: IBU-Cup

text:
Kunkin maan maksimiedustus määräytyy edellisen kauden maakohtaisen cupin sijoituksen perusteella.
Pisteitä on jaettu kaudesta 2008-09 alkaen neljällekymmenelle parhaalle. Aiemmin käytössä olleet järjestelmät ovat antaneet pisteitä vain kolmellekymmenelle tai kahdellekymmenelleviidelle parhaimmalle.


title: Seija Tyni

text: Seija Tyni-Ignatius on suomalainen malli, joka näytteli myös muutamassa elokuvassa 1960- ja 1970-luvuilla. Hän tuli 1960-luvulla tunnetuksi Shell-huoltamoketjun mainosten seksikkäänä ”Supertyttönä”.


title: Seija Tyni

text: Oikeassakin elämässä autourheilua harrastanut Tyni näytteli toista naispääosaa, rallia ajavaa opiskelijatyttö Kristiina Koivua, Jörn Donnerin elokuvassa "Sixtynine 69" (1969). Hän on lisäksi esiintynyt sivuosassa tv-elokuvassa "Iloa silmille" (1967) sekä elokuvissa "Noin 7 veljestä" (1968) ja "Bensaa suonissa" (1970).


title: Seija Tyni

text: Tyni oli naimisissa ekonomi Panu Ignatiuksen kanssa.


title: Major League Baseball -kausi 1881

text: Major League Baseball -kausi 1881 käsitti ainoastaan vuodesta 1876 toimineen National Leaguen. Kauden jälkeen "Eastern Championship Associationin" mestari New York Metropolitans kohtasi NL:n voittaneen Chicago White Stockingsin kolmen näytösottelun sarjassa. Mets voitti otteluista kaksi, White Stockings yhden. Kausi oli ensimmäinen, josta National League jatkoi seuraavalle kaudelle täsmälleen samalla jäsenistöllä.


title: IBU-Cup 2013–2014

text:
IBU-Cup 2013-14 alkoi 22. marraskuuta Ruotsin Idrestä ja päättyi 16. maaliskuuta Italian Val Martelloon.
Ohjelmaan kuului kahdeksan kilpailuviikonloppua. Ohjelmassa oli pikakilpailuja, takaa-ajoja, normaalimatkoja, sekä viestejä. Altenbergin viikonloppu siirrettiin Ruhpoldingiin lumenpuutteen vuoksi.


title: New Politics (yhtye)

text: New Politics on tanskalainen vaihtoehtorockyhtye Kööpenhaminasta. Sen ovat perustaneet David Boyd, Søren Hansen ja Louis Vecchio. Sen musiikkityyliä kuvataan punk rockiksi, popiksi ja sähköisesti tuotetuksi tanssirockiksi.


title: Caesar von Walzel

text: Caesar Friedrich Georg Erich von Walzel (s. 22. marraskuuta 1943) on suomalainen esteratsastustuomari.


title: Caesar von Walzel

text: Caesar von Walzel asuu Ruotsissa. Hän on ainoa suomalainen korkeimman tason esteratsastustuomari, ja hän toiminut siinä tehtävässä kansainvälisesti. Hän oli mukana perustamassa Helsinki International Horse Show’ta ja Suomen ratsastustuomareiden yhdistystä. Hän toimi Ratsujalostusliiton puheenjohtajana 1979–1981. Vuonna 2011 hänet palkittiin Suomen Ratsastajainliiton kultaisella ansiomerkillä.


title: Caesar von Walzel

text: Caesar von Walzel on itävaltalaista aatelissukua. Hän oli 1960-luvun lopulla naimisissa missi Virpi Miettisen kanssa.


title: Accidents Happen

text: Accidents Happen on australialaislaulaja Zoë Badwin kappale hänen Zoë-debyyttialbumilta. Sen julkaisi Neon Records albumin neljäntenä singlenä 24. tammikuuta 2011.


title: Accidents Happen

text: Digital singleRemix EP


title: Faaraoitten maa

text: Faaraoitten maa ("Land of the Pharaohs") on Howard Hawksin ohjaama historiallinen spektaakkelielokuva vuodelta 1955.


title: Faaraoitten maa

text: Faarao Khufu rakennuttaa itselleen hautaa, jonka pitäisi kestää kaikki tulevat haudanryöstöyritykset. Khufu saa Kyprokselta lahjaksi Nelliferin, josta tulee hänen kakkosvaimonsa. Nellifer juonittelee murhatakseen faaraon saadakseen tämän rikkaudet ja valtaistuimen.


title: Faaraoitten maa

text: Joan Collinsin sijaisnäyttelijänä on kreditoimaton Dalida.


title: Faaraoitten maa

text: Television vallatessa Yhdysvalloissa katsojia elokuvalta katsojien houkuttelemiseksi tehtiin runsaasti mahtipontisia elokuvia, joista tämä kuuluu suurellisimpiin. Puutteineenkin ”elokuva on muinaisen Egyptin ja 1950-luvun Hollywoodin valheellista loistoa esittäessään riittävän hyvä onnistuakseen saamaan katsojan huomion”. (Mike Cummings, Allmovie.com).


title: Faaraoitten maa

text: Arto Pajukallio pitää arviossaan näyttelijöitä harmaina ja käsikirjoitusta vaatimattomana, vaikka miljööt ovat näyttäviä ja joukkokohtaukset lähes "Sinuhe, egyptiläisen" veroisia. Hän näkee mestariohjaaja Hawksin nostaneen esiin tyypillisiä teemojaanuhrautuvasta lojaaliudesta vallan, politiikan ja uskonnon arvosteluun.


title: Profaami

text: Profaami (CHNO) on karbamaatteihin kuuluva orgaaninen yhdiste. Sitä käytetään herbisidinä eli rikkakasvien torjumiseen.


title: Profaami

text: Huoneenlämpötilassa profaami on valkoisia kiteitä. Yhdiste liukenee vain niukasti veteen, mutta liukenee paremmin orgaanisiin liuottimiin, kuten alkoholeihin, asetoniin ja bentseeniin.


title: Profaami

text: Profaami vaikuttaa kasvien juurien kautta ja estää solunjakautumisessa mitoosia. Yhdiste häiritsee myös kasvien oksidatiivista fosforylaatiota ja mikrotubuluksien toimintaa. Rotilla profaamin LD-arvo on 3 mg/kg. Yhdiste on asetyylikoliiniesteraasin inhibiittori. Altistuminen profaamille voi aiheuttaa päänsärkyä, huonovointisuutta ja lihasten hallinnan menetystä, mihin voi liittyä kramppeja ja kouristuksia ja pahimmassa tapauksessa kooma.


title: Profaami

text: Useiden muiden karbamaatien tavoin profaamia voidaan valmistaa kahdella tavalla. Käytettyjä menetelmiä ovat fenyyli-isosyanaatin ja isopropanolin tai aniliinin ja isopropyyliklooriformiaatin väliset reaktiot.


title: Profaami

text: Profaami on selektiivinen rikkaruohomyrkky, joka tehoaa yksivuotisiin rikkakasveihin. Sitä käytetään muun muassa apila-, salaatti-, sokerijuurikas- ja herneviljelmillä. Profaamia voidaan käyttää myös perunan itämisen estämiseen varastoissa.